இந்தியா – ஆஸ்திரேலியா இடையே நான்கு போட்டிகள் கொண்ட டெஸ்ட் தொடர் சமீபத்தில் நடந்து முடிந்தது . இதில் இந்தியா 2 - 1 என்று ஆஸ்திரேலியாவை வீழ்த்தி வரலாற்று சாதனை படைத்தது . டெஸ்டின் வெற்றியை தொடர்ந்து இந்தியா அடுத்த ஒரு நாள் பலப்பரீட்சைக்கு தயாராகுகிறது . 2019 உலக கோப்பைக்கு இன்னும் ஆறு மாத காலமே உள்ள நிலையில் இந்த மூன்று போட்டிகள் கொண்ட ஒரு நாள் தொடர் இரு அணிகளுக்கும் மிகவும் முக்கியமானதாக கருதப்படுகிறது . டாப் - ஆர்டர் பலம் இந்தியாவின் பேட்டிங் பெருமளவு டாப் - ஆர்டர் பேட்ஸ்மேன்களையே நம்பி உள்ளது . ரோஹித் சர்மா , ஷிகர் தவான் , விராட் கோலி . இந்த மூன்று பெரும் கொடுக்கும் ஸ்டார்ட்டில் தான் ஸ்கோரின் வேகத்தை இந்தியா உயர்த்த முடியும் . ஆஸ்திரேலியாவில் இவர்களுக்கு நல்ல ரெகார்ட் உள்ளது . ரோஹித் ஷர்மாவின் ஆவெரேஜ் 79.13 ; இதில் இவர் அடித்த நான்கு சதங்களும் அடங்கும் . தவான் தான் விளையாடிய 15 போட்டிகளில் 644 ரன்கள் எடுத்துள்ளார் . கேப்டன் கோலி 23 இன்னிங்சில் 1001 ரன்கள் அடித்திருக்கிறார் . இவரின் ஆவெரேஜ் 50க்கும் மேல் . இந்த காம்பினேஷனை இந்தியா மாற்ற வாய்ப்பில்லை . 2018ல் தோனியின் பாஃர்ம் படுமோசம் இந்தியாவின் அடுத்த ‘focus’ அதன் மிடில் - ஆர்டர் பேட்டிங் தான் . மிடில் ஆர்டரில் இந்தியா மிகவும் நம்பி இருப்பது தோனியின் மீது தான் . ஆனால் , 2018ல் தோனியின் பாஃர்ம் படுமோசம் . 20 இன்னிங்சில் 275 ரன்கள் தான் எடுத்துள்ளார் . இவரின் ஆவெரேஜ் சென்ற ஆண்டில் 25 ; இவரது கிரிக்கெட் கேரியரில் இது தான் மோசமான ஆவரேஜ் . 2019 உலக கோப்பை தான் தோனியின் கடைசி ஒரு நாள் தொடராக இருக்கும் என்று அனைவரும் கணிக்கும் நிலையில் , தனது பேட்டிங் திறனை தோனி மேம்படுத்த வேண்டிய கட்டாயத்தில் உள்ளார் . தோனியுடன் இணைந்து மிடில் ஆர்டரில் களம் இறங்க அம்பட்டி ராயுடுவிற்கு அதிக வாய்ப்பு உள்ளது . லோகேஷ் ராகுல் டெஸ்ட் போட்டிகளில் சொதப்பியதால் மீண்டும் ஒரு நாள் போட்டிகளில் அவருக்கு வாய்ப்பு கிடைப்பது கடினம் . இரண்டும் வேறு வேறு பார்ஃமெட் என்றாலும் , இவரின் வீக்நெஸ் அறிந்த ஆஸ்திரேலியா பௌலர்கள் இவரை எளிதில் தூக்கிவிடுவார்கள் . ஆதாலால் , இந்திய அணி இவரை தனது முதல் 11 பேர் கொண்ட அணியில் வைத்திருக்காது . ராயுடுவிற்கு அணியில் இடம் பெற ஏன் வாய்ப்பு அதிகம் என்றால் அவருடைய சமீபத்திய பாஃர்ம் சிறப்பாக உள்ளது . கடந்த வருடம் இவர் ஆடிய 11 போட்டிகளில் 392 ரன்கள் எடுத்துள்ளார் . இதில் மூன்று அரைசதம் மற்றும் ஒரு சதம் அடங்கும் . ஆறாவது இடத்தை கேதார் ஜாதவ் ஆக்கிரமிக்க வாய்ப்பு அதிகம் . இவரின் பேட்டிங் திறனை தவிர்த்து இவரின் யூனிக் ஆப் - ஸ்பின் டெலிவெரிகள் தக்கசமயத்தில் உதவும் . இந்தியாவின் ஸீம் - பௌலிங் ஆல்ரவுண்டர் ஹர்திக் பாண்டியா இந்த தொடரில் முக்கிய பங்கு வகிப்பார் . பெரிய பௌண்டரிகளை கொண்ட ஆஸ்திரேலியா மைதானங்களில் இவரது ஸ்விங் அண்ட் மீடியம் பேஸ் பெரும் உதவியாக இருக்கும் . உலக கோப்பை அணியில் இவரது இடம் இந்த தொடரை வைத்து தான் கணிக்கப்படும் . பும்ரா இல்லாத இந்திய அணி இந்தியா அணியை பொறுத்தவரை வீரர்களின் பனி சுமையை மிகவும் கவனமாக கையாள வேண்டும் என்று எண்ணுகிறது . வேகப்பந்துவீச்சாளர் ஜஸ்பிரிட் பும்ராவிற்கு இந்த தொடரில் இருந்து ஓய்வு அளிக்கப்பட்டுள்ளது . பும்ரா இல்லாத இடத்தை நிரப்ப போவது யார் என்ற கேள்வி நிச்சயம் இருக்கிறது . ஆஸ்திரேலியாவில் பொதுவாக pace மற்றும் bounce சற்று அதிகமா இருக்கும் , ஸ்விங் சற்று குறைவாக இருக்கும் . இந்நிலையில் , இந்தியா ஸ்விங்கை பலமாக கொண்ட புவனேஸ்வர் குமாரை களம் இறக்குமா அல்லது டெஸ்டில் சிறப்பாக செயல்பட்டு ஒரு நாள் அணியில் நீண்ட இடைவெளிக்கு பின்பு இணைந்திருக்கும் முகமத் ஷமியை பயன்படுத்துமா என்பது தான் கேள்வி . இந்த இருவரில் ஒருவர்தான் இடம் பெற முடியும் . பாஸ்ட் ரெகார்டசை வைத்து புவனேஸ்வருக்கு இந்தியா முன்னுரிமை கொடுக்க வாய்ப்பு உள்ளது . இவர்களை தவிர்த்து இளம் பந்துவீச்சாளர்கள் முகமத் சிராஜ் , கலீல் அஹ்மத் அணியில் உள்ளனர் . சிராஜ் சமீபத்திய ரஞ்சி போட்டிகளில் சிறப்பாக பந்துவீசி இருந்தாலும் , இடது கை பந்துவீச்சாளர் கலீல் அஹ்மத் அணியில் இடம் பெற வாய்ய்பு அதிகம் . பேஸ் கூட்டணியை அடுத்து இந்தியாவின் மிகப்பெரிய பலமாக சமீபகாலங்களில் கருதப்படும் ஸ்பின் கூட்டணியை பார்ப்போம் . உலக அணிகளை மிரட்டும் இந்தியாவின் சுழல் கூட்டணி சாஹல் - குல்தீப் கூட்டணி உலக அணிகளை மிரட்டுகிறது . பிப்ரவரி மாதம் சவுத் ஆப்பிரிக்கா தொடரின் பொழுது ஐந்து போட்டிகளில் இந்த கூட்டணி 30 விக்கெட்டுகளை சாய்த்து வரலாறு படைத்தது . 2018ம் ஆண்டு அதிக விக்கெட் வீழ்த்தியவர்கள் பட்டியலில் குல்தீப் இரண்டாவது இடத்தில் உள்ளார் , 2018ல் தான் விளையாடிய 32 போட்டிகளில் விளையாடி 81 விக்கெட்டுகளை அள்ளினார் . இந்த பார்ஃமில் குல்தீப் இருப்பது எதிர் அணியை நிலைகுலைய வைக்கும் . முதல் போட்டி நடக்கும் சிட்னி மைதானம் ஸ்பின்னர்களுக்கு பொதுவாக உதவியாக இருக்கும் . இந்திய அணியை பொறுத்தவரை சஹால் / குல்தீப் இருவரையும் ஆட வைப்பது சற்று கடினம் . ஜாதவும் அணியில் இருக்க . ஒரு ஸ்பின்னர் உடன் இந்தியா செல்ல வாய்ப்பு அதிகம் உள்ளது . சமீபத்தில் சர்ச்சைகளில் சிக்கியுள்ள பாண்டியா அணியில் இடம் பெறாமல் போனால் , ஜடேஜாவிற்கு அந்த வாய்ப்பு கிடைக்கும் . திருப்பி கொடுக்குமா ஆஸி ? மறுபக்கம் ஆஸ்திரேலியா அணியை பொறுத்தவரை சொந்த மண்ணில் டெஸ்ட் தொடரை இழந்ததற்கு பதிலடி கொடுக்க வேண்டிய கட்டாயத்தில் உள்ளது . ஆரோன் பின்ச் தலைமையிலான அணி பல்வேறு மாற்றங்களை செய்துள்ளது . வேகப்பந்து வீச்சாளர் பீட்டர் சிடில் எட்டு ஆண்டுகளுக்கு பிறகு ஆஸ்திரேலியாவின் ஒரு நாள் அணியில் இடம்பிடித்துள்ளார் . அலேக்ஸ் கேரி - பின்ச் ஓப்பனிங் காம்பினேஷன் எப்படி செயல்படப்போகிறது என்பதில் தான் தான் ஆஸ்திரேலியாவின் கவனம் இருக்கும் . மிடில் ஆர்டரில் உஸ்மான் கவாஜா ; ஷான் மார்ஷ் மற்றும் பீட்டர் ஹன்ட்ஸ்கோம் கூட்டணி இருக்கிறது . அனுபவம் வாய்ந்த அந்த கூட்டணி அணியை சரிவிலிருந்து மீட்கும் முக்கிய பொறுப்பை கொண்டுள்ளது . இவர்களை தவிர்த்து ஸ்பின் பௌலிங் ஆல் - ரவுண்டர் க்ளென் மேக்ஸ்வெல் அணியில் இருக்கிறார் . அதிரடி ஆட்டக்காரரான இவர் ஸ்கோரிங் ரேட்டை உயர்த்துவதில் முக்கிய பங்கு வகிப்பார் . இந்தியாவில் சுற்று பயணம் மேற்கொண்ட பொழுது சிறப்பாக பந்துவீசிய ரிச்சர்ட்சன் , பெஹ்ரேன் டாஃப் பேஸ் கூட்டணி மீண்டும் இணைந்துள்ளது . ஆஸ்திரேலியாவின் ப்ரைம் ஸ்பின்னர்ராக செயல்படுவர் நாதன் லியொன் . இவர் ஆஸ்திரேலியா ஒரு நாள் அணியில் நீண்ட இடைவெளிக்கு பின்பு இணைந்துள்ளார் . இரண்டு அணிகளும் தங்களின் வியூகங்களை வகுத்து வெற்றி பெரும் முனைப்புடன் களம் இறங்க காத்திருக்கிறது . முதல் போட்டி நாளை சிட்னியில் இந்திய நேரப்படி காலை 7:50 மணிக்கு தொடங்குகிறது !


இங்கிலாந்துக்கு எதிரான நான்காவது டெஸ்ட் போட்டியில் குக்கின் கேட்ச்சை கோலி அபாரமாக பிடித்தார் . மூன்றாவது ஸ்லிப்பில் அருமையான கேட்ச்சை பிடித்து மிரட்டினார் கோலி . இந்தியா இங்கிலாந்து அணிகளுக்கு இடையேயான 5 போட்டிகள் கொண்ட டெஸ்ட் தொடரில் 2 - 1 என இங்கிலாந்து முன்னிலை வகிக்கிறது . முதல் இரண்டு போட்டிகளில் தோற்ற இந்திய அணி , மூன்றாவது போட்டியில் 203 ரன்கள் வித்தியாசத்தில் அபார வெற்றி பெற்று மீண்டெழுந்தது . இந்நிலையில் நான்காவது டெஸ்ட் போட்டி சவுத்தாம்ப்டனில் நேற்று தொடங்கியது . டாஸ் வென்று முதலில் பேட்டிங் ஆடிய இங்கிலாந்து அணி , இந்திய அணியின் வேகப்பந்து வீச்சை சமாளிக்க முடியாமல் விக்கெட்டுகளை இழந்தது . ஜென்னிங்ஸ் ( 0 ) , குக் ( 17 ) , ஜோ ரூட் ( 4 ) , ஜானி பேர்ஸ்டோ ( 6 ) ஆகியோர் அடுத்தடுத்து விக்கெட்டுகளை இழந்தனர் . இதனால் அந்த அணி 36 ரன்களுக்கே 4 விக்கெட்டுகளை இழந்து திணறியது . அதன்பிறகு , கடந்த போட்டியில் சிறப்பாக ஆடிய ஸ்டோக்ஸ் - பட்லர் ஜோடி இம்முறையும் நம்பிக்கையை விதைத்தது . எனினும் அந்த ஜோடி நிலைக்கவில்லை . பட்லரையும் ஸ்டோக்ஸையும் ஷமி வீழ்த்தினார் . பொறுப்பாக ஆடிய மொயின் அலி 40 ரன்கள் எடுத்தார் . முக்கியமான வீரர்கள் அனைவரையும் வீழ்த்தியபோதிலும் , இளம் வீரர் சாம் கரண் இந்திய பவுலர்களுக்கு சிம்ம சொப்பனமாக திகழ்ந்தார் . 136 பந்துகளை எதிர்கொண்டு 78 ரன்களை குவித்தார் . 78 ரன்களில் அஷ்வினின் சுழலில் விழுந்தார் சாம் கரண் . இதையடுத்து அந்த அணி முதல் இன்னிங்ஸில் 246 ரன்களுக்கு ஆல் அவுட்டானது . இதையடுத்து முதல் இன்னிங்ஸை தொடங்கிய இந்திய அணி , முதல் நாள் ஆட்டநேர முடிவில் விக்கெட் இழப்பின்றி 19 ரன்களை எடுத்தது . ஷிகர் தவானும் ராகுலும் களத்தில் இருந்தனர் . இன்று அவர்கள் தொடர்ந்து ஆடுவர் . இங்கிலாந்து அணியின் முதல் இன்னிங்ஸில் , தொடக்க வீரர் அலெஸ்டர் குக்கின் கேட்ச்சை கோலி பிடித்தார் . மிகவும் அருமையான கேட்ச் அது . ஹர்திக் பாண்டியா வீசிய 18வது ஓவரின் முதல் பந்தில் குக் அவுட்டானார் . ஆஃப் ஸ்டம்புக்கு வெளியே ஷார்ட் பிட்ச் பந்தாக வீசினார் ஹர்திக் பாண்டியா . மிகவும் சாதாரண பந்து அது . ஆனால் அதை பாயிண்ட் திசையில் கட் செய்துவிட நினைத்தார் குக் . ஆனால் , பந்து குக்கின் பேட்டின் மேல்பகுதியில் எட்ஜ் ஆகி , மூன்றாவது ஸ்லிப்பில் நின்ற விராட் கோலியிடம் சென்றது . கோலிக்கு முன்னதாகவே தரையில் பட வேண்டிய பந்து அது . தரையை ஒட்டி வந்த அந்த பந்தை அருமையாக கேட்ச் பிடித்தார் கோலி . மற்ற சில வீரர்களாக இருந்திருந்தால் அந்த கேட்ச்சை பிடித்திருப்பதற்கான வாய்ப்பு குறைவுதான் . ஆனால் வெற்றி ஒன்றையே குறிக்கோளாக கொண்ட கோலி , எந்த வகையிலும் அதற்கான வாய்ப்பை விட்டு கொடுக்காதவர் . அந்த கேட்ச் வாய்ப்பை தவறவிட்டு விடுவாரா என்ன . ? கோலி பிடித்த அந்த கேட்ச்சின் வீடியோ சமூக வலைதளங்களில் வைரலாக பரவிவருகிறது .


அதிரடியான கூட்டணிகள் தமிழ் சினிமாவில் பெரும் வெற்றிகளைப் பெற்றுள்ளன . அந்த பாணியில் சமீபத்திய அதிரடிக் கூட்டணி தான் கார்த்திக் , அவரது மகன் கௌதம் கார்த்திக்கின் கூட்டணி . இயக்குனர் திருவின் அடுத்த படத்துக்கு தந்தையும் மகனும் ஒன்று சேர்ந்து நடிக்கவுள்ளனர் . இந்தச் செய்தி சினிமா ரசிகர்கள் மத்தியில் வரவேற்பைப் பெற்றுள்ளது . இப்படத்தை திரு . தனஞ்செயன் அவர்களின் ' Creative Entertainers and Distributors ' நிறுவனம் தயாரிக்கவுள்ளது . இந்தப் படத்தின் அறிவிப்பு வந்த நாளிலிருந்தே பரபரப்பும் எதிர்பார்ப்பும் உருவாகியுள்ளது . தென்னிந்தியாவின் முன்னணி கதாநாயகிகளில் ஒருவரான ரெஜினா கஸ்ஸான்ட்ரா இப்படத்தில் கதாநாயகியாக நடிக்க ஒப்பந்தமாகியுள்ளார் . இந்தச் செய்தி இப்படத்திற்கு கூடுதல் ஈர்ப்பும் பலமும் கூட்டியுள்ளது . ஒரு முக்கியமான , பலம் வாய்ந்த கதாபாத்திரத்தில் நடிகை வரலக்ஷ்மி சரத்குமார் நடிக்கவுள்ளார் என்பது கூடுதல் செய்தி . மேலும் தேசிய விருது பெற்ற இயக்குனர்கள் மகேந்திரனும் அகத்தியனும் இப்படத்தில் மிக முக்கிய கதாபாத்திரங்களில் நடிக்கவுள்ளனர் . இக்கதையில் நடிகர் சதீஷ் தனது பாணி காமெடியில் அசத்தவுள்ளார் . இந்த மெகா கூட்டணி ரசிகர்களுக்கு ஒரு விருந்தாக இருக்கும் என எதிர்பார்க்கப்படுகிறது . மிகவும் எதிர்பார்க்கப்பட்ட இப்படத்தின் தலைப்பு ' ' மிஸ்டர் சந்திரமௌலி ' ' என அறிவிக்கப்பட்டுள்ளது . காலங்களை தாண்டி தமிழ் சினிமா ரசிகர்கள் மனதில் என்றுமே இருக்கும் பெயர் இது . இது குறித்து இப்படத்தின் இயக்குனர் திரு பேசுகையில் , ' ' இப்படத்தின் நடிகர்கள் கூட்டணி படத்திற்குத் தூணாக அமைந்து படத்தை அடுத்த லெவலுக்கு கொண்டு போயுள்ளது . இயக்குனர் மகேந்திரன் , கார்த்திக் மற்றும் அகத்தியன் போன்ற ஜாம்பவான்களோடு பணிபுரிய வாய்ப்பு கிட்டியுள்ளதை நினைத்தால் மிகவும் பெருமையாக உள்ளது . பல மடங்கு கூடியுள்ள எனது பொறுப்பை நன்கு அறிவேன் . படத்தின் இந்தத் தலைப்பு எங்களுக்கு ஒரு பெரும் பலமாகியுள்ளது . இந்த எல்லா விஷயங்களின் சங்கமம் இந்தப் படத்தை மிக பெரிய படங்களுக்கு இணையாக ஆக்கி உள்ளது ' ' என நம்பிக்கையோடு கூறினார் இயக்குனர் திரு .


அரசியலில் செயல்களை விட ‘சொல்’களே அலாதியாய் ஆதிக்கம் செலுத்துபவை ! நேற்று மற்றும் இன்று , எந்த அரசியல் தலைவர் , யாரைப் பார்த்து என்ன சொன்னார்கள் ? என்பதை டீல் செய்யும் பகுதி இது . . . * மதராஸா பள்ளிகளில் பயங்கரவாதம் கற்பிக்கப்படுவதாக சொல்வதை ஏற்க முடியாது . நானும் அங்கே படித்தவன் தான் . நான் பயங்கரவாதியா ? - மத்தியமைச்சர் அப்பாஸ் நக்வி * ஜெயலலிதா பயங்கரவாதத்தை எதிர்த்தார் . ஆனால் இலங்கை தமிழர் நலனை பாதுகாப்பதில் அக்கறை காட்டினார் . தி . மு . க . தலைவர் போல் ஒரு நாள் உண்ணாவிரதம் இருந்துவிட்டு , போர் முடிந்ததும் போய்விடவில்லை . - அமைச்சர் தங்கமணி . * கொள்கைகளை மறந்து பா . ஜ . க . , ஆட்சியிலும் , காங்கிரஸ் ஆட்சியிலும் 14 வருடங்கள் மத்திய பதவியிலிருந்தது தி . மு . க . - எடப்பாடி பழனிசாமி * உயர்கல்வியில் மாணவர் சேர்க்கை 48 % மாக உயர்ந்துள்ளது மகிழ்ச்சியளிக்கிறது . அதேசமயம் பட்டப்படிப்பு முடிப்போருக்கு வேலை வாய்ப்புகள் குறைந்துள்ளது - பழனிவேல் தியாகராஜன் எம் . எல் . ஏ . * மக்கள் பிரச்னையை பேச தைரியம் வேண்டும் . சட்டசபையில் ஜெயலலிதாவையே கதிகலங்க வைத்தவர் விஜயகாந்த் . இவரா எடப்பாடி பழனிசாமிக்கு பயப்படுவார் ? - பிரேமலதா * போக்குவரத்து தொழிலாளர் ஸ்டிரைக் நடைபெறும் நிலையில் எம் . எல் . ஏ . க்கள் சம்பள உயர்வு பெறும் மசோதாவை துவக்க நிலையிலேயே எதிர்க்கிறோம் . இதை ஆதரித்தால் மக்கள் எங்களைப் பார்த்து சிரிப்பர் . - ஸ்டாலின் * கொசு ஒழிப்பு பணியில் தமிழக அரசு அலட்சியமாக செயல்பட்டதுடன் , ஊழலிலும் ஈடுபட்டது என்பதுதான் உண்மை . - அன்புமணி ராமதாஸ் . * வாஜ்பாய் , அத்வானி காலங்களில் கட்சியின் சாதாரண தொண்டர் கூட கட்சியின் தலைவரை எளிமையாய் சந்திக்க முடியும் . ஆனால் இப்போது உள்ள பா . ஜ . க . தலைவரை மூத்த , முக்கிய நிர்வாகிகள் கூட சந்திக்க முடியவில்லை . - ய்ஷ்வந்த் சின்ஹா . * தமிழ் உணர்வை பாதிக்கும் வகையில் வைரமுத்து பேசிய அன்றைய நாளில் என் வீட்டு பூஜை அறையில் இருந்த ஆண்டாள் படம் கீழே விழுந்துவிட்டது . - விஜயலட்சுமி நவநீத கிருஷ்ணன் . * இலவசங்களை கொடுப்பதன் மூலம் மக்கள் பணத்தை வீணடிக்கின்றனர் . தேவையான மக்களுக்கு பயன்படும் வகையில் அரசின் திட்டங்கள் இருக்க வேண்டும் . - கிரண் பேடி .


மறைந்த முதல்வர் ஜெயலலிதா நினைவிடத்தில் , இன்று முதலமைச்சர் ஓ . பன்னீர்செல்வம் தலைமையில் அனைத்து அமைச்சர்களும் மலர் தூவி அஞ்சலி செலுத்தினர் . முன்னாள் முதல்வர் ஜெயலலிதா கடந்த 5ம் தேதி காலமானார் . இதையடுத்து 6ம் தேதி அவரது உடல் , சென்னை மெரினா கடற்கரையில் உள்ள எம்ஜிஆர் நினைவிடத்தில் நல்லடக்கம் செய்யப்பட்டது . அதேவேளையில் , தமிழக முதல்வராக ஓ . பன்னீர்செல்வம் பதவியேற்றார் . இதைதொடர்ந்து கடந்த சில நாட்களாக அமைச்சர்கள் , எம்எல்ஏக்கள் கூட்டம் , முக்கிய நிர்வாகிகள் ஆலோசனை கூட்டம் போயஸ் கார்டனில் நடந்து வந்தது . கூட்டத்தின் முடிவில் அதிமுக பொது செயலாளராக வி . கே . ச்சிகலா பொறுப்பேற்க வேண்டும் என தீர்மானம் நிறைவேற்றப்பட்டது . இதையொட்டி நேற்று காலை அனைத்து அமைச்சர்கள் ஆலோசனை கூட்டம் நடந்தது . அதன்பின் அதிமுக எம்எல்ஏக்கள் அனைவரையும் 4 பஸ்களில் அழைத்து வந்து நேற்று மதியம் ஆலோசனை கூட்டம் நடந்தது . இந்நிலையில் இன்று காலை முதலமைச்சர் ஓ . பன்னீர்செல்வம் தலைமையில் , அனைத்து அமைச்சர்களும் , மறைந்த முதல்வர் ஜெயலலிதா நினைவிடத்துக்கு சென்றனர் . அங்கு அவரது சமாதியில் மலர் தூவி அஞ்சலி செலுத்தினர் .


நிதாஹஸ் கோப்பை டி20 தொடரின் இறுதி போட்டி , கொழும்புவில் நேற்று இந்தியா - வங்கதேசம் அணிகளுக்கு இடையே நடைபெற்றது . கடைசி பந்தில் சிக்ஸர் அடித்து திரில்லர் வெற்றியை தேடி தந்தார் தினேஷ் கார்த்திக் . தோல்வியின் விளிம்பிலிருந்து இந்தியாவை மீட்டெடுத்து வெல்ல வைத்தார் தினேஷ் கார்த்திக் . இதுதொடர்பாக செய்தியாளர்களிடம் பேசிய கேப்டன் ரோஹித் சர்மா , தினேஷ் கார்த்திக் மிகவும் தன்னம்பிக்கை மிக்கவர் . எந்த சூழலையும் எதிர்கொள்ள தயாராக இருக்கிறார் . எந்த பேட்டிங் வரிசையில் அவரை பேட்டிங் செய்ய அழைத்தாலும் அந்த இடத்தில் களமிறங்கி சிறப்பாக செயல்பட வேண்டும் என்ற நம்பிக்கையில் இருக்கிறார் . இதுபோன்ற வீரர்தான் அணிக்கு அவசியம் . 3வது வரிசையில் இறங்க தினேஷ் கார்த்தி விரும்பவில்லைஃ 3 - வது வரிசையில் களமிறங்க விருப்பமில்லை என்று என்னிடம் தினேஷ் தெரிவித்தார் . அவரின் முடிவை மதித்து 7 - வது வீரராக களமிறக்கினேன் . அவரின் அனுபவமும் , திறமையும் இக்கட்டான நேரத்தில் அணியை தூக்கி நிறுத்தவும் , வெற்றியடையவும் உதவியது . தினேஷ் கார்த்திக் வருத்தம்ஃ நான் ஆட்டமிழந்ததும் , தினேஷ் கார்த்திக் களமிறங்க தயாரானார் . ஆனால் , கொஞ்சம் பொறுமையாக இருங்கள் . 7 - வது வீரராக களமிறங்கலாம் என்று கூறினேன் . உடனே அவர் சிறிது வேதனைப்பட்டார் . நீங்கள் 7 - வது வீரராக களமிறங்கி ஆட்டத்தைவெற்றிகரமாக முடித்துவைக்க வேண்டும் என நான் விரும்புகிறேன் . உங்களிடம் இருக்கும் அத்தனை திறமையையும் , கடைசி 3 ஓவர்களில் பயன்படுத்துங்கள் என்றேன் . அதனால்தான் அவர் 7 - வது வீரராக களமிறங்கினார் . ஆனால் , நான் சொன்னதை போலவே ஆட்டத்தை வெற்றிகரமாக தினேஷ் முடித்துவைத்தது மகிழ்ச்சியாக உள்ளது . தினேஷின் அனுபவம் தேவைப்பட்டதுஃ வங்கதேசத்தைப் பொறுத்தவரை , கடைசி ஓவர்களில் அனுபவம் நிறைந்த ருபெல் ஹூசைன் , முஸ்தாபிகூர் ரஹ்மான் ஆகியோரே பந்துவீசுவார்கள் என்பது தெரியும் . அதை எதிர்கொள்ள அனுபவம் நிறைந்த வீரர் தேவை என்பதால் , தினேஷ் கார்த்திக் 7வதாக களமிறக்கப்பட்டார் . வங்கதேச பந்துவீச்சாளர்கள் வீசும் ‘ஆஃப் கட்டர்களை’ சிறப்பாக எதிர்கொள்ள தினேஷ் கார்த்திக்கால் மட்டுமே முடியும் . அதனால்தான் 7வது இடத்தில் களமிறக்கப்பட்டதாக ரோஹித் தெரிவித்துள்ளார் .


வாடகை காரில் பயணித்த நடிகை பார்வதி நாயருக்கு பாலியல் தொல்லை கொடுக்கப்பட்டதாக சமூக வலைதளங்களில் வெளியான தகவல் குறித்து பார்வதி விளக்கம் அளித்துள்ளார் . நடிகை பார்வதி நாயர் என்னை அறிந்தால் , உத்தமவில்லன் , எங்கிட்ட மோதாதே , நிமிர் ஆகிய தமிழ் படங்களில் நடித்துள்ளார் . மேலும் மலையாளத்திலும் அதிக படங்களில் நடித்து வருகிறார் . நடிகைகள் படப்பிடிப்புகளுக்கு செல்லும்போதும் , படப்பிடிப்பை முடித்துவிட்டு ஓட்டலுக்கு திரும்பும்போதும் , அவர்கள் பாதுகாப்பில் தயாரிப்பாளர்கள் அக்கறை எடுக்க வேண்டும் என்றும் , அறிமுகம் இல்லாதவர்களை டிரைவர்களாக அனுப்பக்கூடாது என தென்னிந்திய நடிகர் சங்கம் கூறியிருந்தது . இந்நிலையில் நடிகை பார்வதி நாயரும் சென்னையில் வாடகை காரில் பயணித்தபோது , தொல்லைகள் அனுபவித்ததாக சமூக வலைத்தளத்தில் கருத்து பதிவிட்டு இருந்தார் . பார்வதியின் இந்த பதிவால் பட உலகில் பரபரப்பு ஏற்பட்டது . காரில் பார்வதி நாயருக்கு பாலியல் தொல்லை ஏற்பட்டதாக இணையதளங்களில் தகவல் தீயாக பரவியது . இந்த அதிர்ச்சி செய்தியால் நடிகர் - நடிகைகள் பலரும் பார்வதி நாயரை தொடர்புகொண்டு விசாரிக்க ஆரம்பித்தனர் . பாலியல் தொல்லை குறித்து வெளியான தகவலுக்கு பார்வதி நாயர் டுவிட்டரில் விளக்கம் அளித்துள்ளார் . இதில் , “எனக்கு பாலியல் தொல்லை ஏற்பட்டது என்பது தவறான செய்தி . டிரைவர் மரியாதை இல்லாமல் அநாகரிகமாக நடந்து கொண்டார் . ஜி . பி . எஸ் . தவறாக காட்டியதால் தவறான வழியில் சென்றார் . அவர் என்னிடம் தவறாக நடக்கவில்லை . எனவே வதந்தியை பரப்ப வேண்டாம் . ” இவ்வாறு அவர் கூறியுள்ளார் .


தென்னிந்திய நடிகர்கள் சங்க செயலாளர் , தயாரிப்பாளர்கள் சங்க தலைவர் என்று அடுத்தடுத்த வெற்றிகளைப் பெற்று தமிழ் சினிமாவே தன்னைதான் நம்பிக் கொண்டிருக்கிறது என்று இருக்கும் நடிகர் விஷால் முதல் முறையாக சறுக்கலை சந்தித்துள்ளார் . மத்திய மற்றும் மாநில அரசுகளிடம் சினிமாவுக்காக சில கோரிக்கைகளை நிறைவேற்ற கோரி விஷால் மனு மூலமாக கொடுத்தார் . ஆனால் , இந்த கோரிக்கைகளை அரசு கண்டுக் கொள்ளவில்லை . அதனால் , மே 30 ஆம் தேதி முதல் வேலை நிறுத்தம் போராட்டத்தில் ஒட்டு மொத்த திரையுலகமும் ஈடுபடும் என்று விஷால் அதிரடியாக அறிவித்தார் . இதற்கிடையில் , விஷாலின் இந்த முடிவுக்கு சில சினிமா சங்கங்கள் எதிர்ப்பு தெரிவிக்க , திரையரங்க உரிமையாளர்கள் வெளிப்படையாக விஷாலுக்கு எதிர்ப்பு தெரிவித்ததுடன் , வேலை நிறுத்த போராட்டத்தை அறிவிக்க விஷால் யார் ? என்று கேள்வி எழுப்பி விஷாலை சாடினர் . இதையடுத்து , மேலும் சில சங்கங்கள் போராட்டத்திற்கு ஆதரவு தருவதில்லை என்று முடிவெடுத்து விஷாலை அழவைக்காத குறையாக அதிரடியாக தெரிவித்தனர் . இந்த விவகாரங்கள் விஷால் காதுக்கு போனதுடன் , மற்றவர்களின் ஆதரவு இல்லாமல் ஸ்டிரைக்கை நடத்துவது சரியாக இருக்காது , என்று அவரது கூடவே சுற்றும் நல விரும்புகளும் யோசனை தெரிவித்துள்ளனர்போலும் . இதனால் , ஸ்டிரைக்க வாபஸ் பெற்றுவிடும் முடிவை தவிர வேறு தெரியாமல் தடுமாரி இருக்கிறாராம் விஷால் .


கடவுள் இருக்கான் குமாரு படத்துக்கு எதிராக தொடரப்பட்ட வழக்கில் , படத்துக்கு தடையை நீதிமன்றம் நீக்கியுள்ளது . அம்மா கிரியேஷன்ஸ் சார்பில் டி சிவா தயாரிப்பில் , ஜிவி பிரகாஷ் , நிக்கி கல்ராணி நடித்துள்ள படம் கடவுள் இருக்கான் குமாரு . இந்த படத்தை ராஜேஷ் இயக்கியுள்ளார் . லிங்கா படத்தை திருச்சி - தஞ்சை பகுதிக்கு வெளியிட்டவர் சிங்காரவேலன் . இவர் திருச்சி - தஞ்சை பகுதிக்கு வெளியிட்டு இருந்தாலும் , திரையரங்குகளை ஒப்பந்தம் செய்யும்போது திரையரங்குகளும் சேலத்தை சேர்ந்த 7G பிலிம்ஸ் சிவா மட்டுமே ஒப்பந்தம் செய்ய வேண்டும் என்று வேந்தர் மூவிஸ் சார்பில் கண்டிஷன் போடப்பட்டது . 6 . 5 கோடி ரூபாய் திரையரங்குகள் மூலம் வசூலித்து தருவதாக ஒப்பந்தம் போட்ட சேலம் 7G சிவா திரையரங்குகளில் இருந்து 6.5 கோடி வசூலித்து விட்டு 5 கோடி 88 லட்சம் மட்டுமே செலுத்தினர் . மீதி 62 லட்சத்தை செலுத்தவில்லை . சேலம் 7G சிவா தான் கடவுள் இருக்கான் குமாரு படத்தை வெளியிட இருக்கிறார் . சேலம் 7G சிவாவிடமிருந்து தனக்கு பணம் வர வேண்டும் என்றும் இந்த படம் வெளியானால் தனக்கு பணம் கிடைக்காமல் போய்விடும் என்று சிங்காரவேலன் வழக்கு தொடர்ந்து இருந்தார் . இந்த வழக்கு இன்று விசாரணைக்கு வந்தது . விசாரித்த நீதிபதிகள் , சேலம் சிவா ரூ 35 லட்சத்தை வைப்புத் தொகையாகச் செலுத்திவிட்டு வழக்கைத் தொடர்ந்து நடத்தலாம் என்று தீர்ப்பளித்த நீதிபதி , இந்த வழக்கு படத்தின் தயாரிப்பாளர் டி சிவாவை எந்த வகையிலும் கட்டுப்படுத்தாது என்றும் , கடவுள் இருக்கான் குமாரு படத்தை வெளியிடத் தடை ஏதுமில்லை என்றும் உத்தரவிட்டார்


அஜித்தை பற்றி வெளிவந்த " ரகசிய வார்த்தை " . . ! நடிகர் அஜித்தை பார்த்து பிரகாஷ்ராஜ் " ஒரு நாள் நீங்க மிக பெரிய ஆளாக வருவீங்க என்று , " ஆசை " பட படப்பிடிப்பின் போது தெரிவித்தாராம் . தமிழ் சினிமாவில் , பொதுவாகவே ஒவ்வொரு நடிகர்களுக்கும் அவர்களுடைய ரடிகர்கள் இருக்க தான் செய்கிறார்கள் . . . இன்னும் சொல்லப்போனால் , விஜய் ரசிகர்களுக்கு விஜய் பிடிக்கும் , தனுஷ் ரசிகர்களுக்கு தனுஷ் பிடிக்கும் . ஆனால் ஒட்டுமொத்த ரசிகர்களுக்கும் பிடித்த ஒரு நபர் என்றால் அது அல்டிமேட் ஸ்டார் அஜித் தான் . இன்று அஜித் பற்றி ஆஹா ஓஹா என புகழ்ந்தாலும் , அவரை கண்டுக்கொள்ளாத சில தருணங்கள் இருக்க தான் செய்கிறது . அஜித் தன்னுடைய சினிமா வாழ்க்கையில் 26 ஆம் ஆண்டை கடக்கிறார் . இந்நிலையில் அஜித் பற்றிய பல சுவாரஸ்யமான தகவல் வெளியாகிய வண்ணம் உள்ளது . அதில் , குறிப்பாக அஜித்தின் ஆசை படத்தின் போது , நடிகர் பிரகாஷ் ராஜை பார்த்து , " சார் என்னை மக்களுக்கு பிடிக்குமா . . . ? என கேட்டு உள்ளார் . அதற்கு பதில் அளித்த பிரகாஷ் ராஜ் , " ஒரு நாள் நீங்க பெரிய ஆளாக வருவீங்க " என்று தெரிவித்து உள்ளாராம் . இதே போன்று இன்னொரு சம்பவம் நடந்து உள்ளது . கல்லூரி வாசல் படத்தின் போது நடிகர் பிரஷாந்தை பார்க்க ஏராளமான ரசிகர்கள் வருவார்களாம் . ஆனால் அஜித்தை பார்க்க யாரும் கண்டுக்க மாட்டார்களாம் . இதே போன்று , கடை திறப்பு விழா ஒன்றிற்கு அஜித்தையும் பிரஷாந்தையும் அழைத்து உள்ளார்கள் . அப்போது அஜித்தை ஒரு ஓரமாக நிற்க வைத்து பிரஷாந்தை மட்டும் அழைத்து கடை திறக்க வைத்து உள்ள சம்பவம் நடந்து உள்ளது . அப்போது நடிகர் அஜித் வேதனை அடைந்து , என்றாவது ஒருநாள் இப்படிப்பட்ட கூட்டம் எனக்கும் வரும் என நம்பிக்கையோடு பயணித்து உள்ளார் . அன்று அப்படி இருந்த அஜித் , இன்று புகழின் உச்சிக்கு சென்று உள்ளார் . எத்தனை நிகழ்வுக்கு அவரை அழைத்தாலும் அவர் வெளியே வருவது அரிதினும் அரிது . இதுதான் வாழ்கையில் நாம் அடையும் வெற்றியின் ரகசியம் என்றே கூறலாம் . இன்று நாம் எப்படி வேண்டும் என்றாலும் இருக்கலாம் , ஆனால் ஒரு நாள் கண்டிப்பாக வாழ்வில் மேன்மை அடைவோம் என்ற நம்பிக்கைக்கு உதாரணமாக இந்த சம்பவத்தை கூட எடுத்துக்கொள்ளலாம் .


மற்றும் எம் . எல் . ஏ . க்கள் தங்களது சொந்த பேனாவை வாக்களிக்கும் பகுதிக்கு கொண்டுசெல்லக்ககூடாது என தேர்தல் ஆணையம் அறிவித்துள்ளது . நாட்டின் அடுத்த ஜனாதிபதியை தீர்மானிக்கப்போகும் ஜனாதிபதி தேர்தல் நாளை நடைபெறுகிறது . இந்த தேர்தலில் ஆளும் பாரதிய ஜனதா கூட்டணி சார்பில் ராம்நாத் கோவிந்தும் காங்கிரஸ் உள்ளிட்ட எதிர்க்கட்சிகளின் வேட்பாளராக நாடாளுமன்ற முன்னாள் சபாநாயகர் மீரா குமாரும் போட்டியிடுகின்றனர் . மற்றும் எம் . எல் . ஏ . க்கள் பின்பற்றவேண்டிய விதிமுறைகள் மற்றும் இதர விபரங்கள் வருமாறுஃ - மற்றும் எம் . எல் . ஏ . க்கள் தங்களது சொந்த பேனாவை வாக்களிக்கும் பகுதிக்கு கொண்டு செல்லக்கூடாது . ஜனாதிபதி தேர்தலில் வாக்களிப்பதற்காக வழங்கப்படும் சிறப்பு மை பேனாவில்தான் வாக்காளர்கள் வாக்களிக்க வேண்டும் . 2 . இந்த தேர்தலில் எந்த அரசியல் கட்சியும் கட்சி உறுப்பினர்களுக்கு கொறடா உத்தரவை பிறப்பிக்க கூடாது . இது இரகசிய வாக்குப்பதிவு என்பதால் யாருக்கு வாக்களித்தோம் என்பவை வெளியில் யாரிடமும் தெரிவிக்கக்கூடாது . 3 . எம் . பி . க்களுக்கு பச்சை நிற வாக்குச்சீட்டு வழங்கப்படும் . எம் . எல் . ஏ . க்களுக்கு ஊதா நிற வாக்குச்சீட்டு வழங்கப்படும் . 4 . எம் . எல் . ஏ . க்களின் வாக்குகளின் மதிப்பு அந்த அந்த மாநிலத்தின் மக்கள்தொகையை அல்லது அந்த உறுப்பினர் வெற்றிபெற்ற தொகுதியின் மக்கள் தொகையைப் பொருத்து கணக்கிடப்படும் , . 5 . ஒரு எம் . பி . யின் வாக்குகளின் மதிப்பு 708 ஆகும் . இது கடந்த1971ம் ஆண்டு மக்கள் தொகை அடிப்படையில் கணக்கிடப்பட்டது இது மாறாது . 6 . இதன்படி நாட்டில் மொத்தமுள்ள 4,896 பேர் வாக்களிக்க தகுதி பெற்றவர்கள் . க்களும் 776 எம் . பி . க்களும் அடங்குவர் . 7 . 32 வாக்குப்பதிவு மையங்கள் அமைக்கப்பட்டுள்ளன . நாடாளுமன்ற வளாகத்தில் ஒரு வாக்குப்பதிவு மையமும் மாநில சட்டசபைகளில் தலா ஒரு வாக்குப்பதிவு மையமும் என மொத்தம் 32 வாக்குப்பதிவு மையங்கள் அமைக்கப்பட்டுள்ளன . தேர்தல் கண்காணிப்பாளர்களாக 33 பேரை தேர்தல் ஆணையம் நியமித்துள்ளது . 8 . வாக்குப்பதிவு முடிந்தவுடன் வாக்குப்பெட்டிகள் டெல்லிக்கு எடுத்துவரப்படும் . வாக்கு எண்ணிக்கை ஜூலை 20 - ந் தேதி நடத்தப்பட்டு முடிவுகள் அறிவிக்கப்படும் . புதிய ஜனாதிபதி யார் என்பது அன்றைய தினமே தெரியவரும் .


நடிகர் ஜெய் மற்றும் அஞ்சலி நடித்து இயக்குனர் சினிஷ் இயக்கத்தில் கடந்த வாரம் வெளியாகி ரசிகர்களிடம் நல்ல வரவேற்பைப் பெற்ற திரைப்படம் பலூன் . இந்தப் படம் மிகவும் தாமதமாக வெளியானதால் தற்போது வெற்றி பெற்றாலும் கூட தயாரிப்பாளருக்கு நஷ்டத்தை ஏற்படுத்தியுள்ளதாகக் கூறப்படுகிறது . இந்நிலையில் தற்போது தயாரிப்பாளர் தரப்பில் இருந்து தயாரிப்பாளர் சங்கத்தில் நடிகர் ஜெய் மீது புகார் அளித்துள்ளனர் . அதில் ஜெய் தினமும் குடித்துவிட்டு ஷூட்டிங்குக்கு வந்ததால் , படத்தின் படப் பிடிப்பை இயக்குனர் சரியாக எடுக்க முடியாமல் மன உளைச்சலுக்கு ஆளாகி தற்கொலைக்கு முயன்றதாகவும் கூறப்பட்டுள்ளது . மேலும் , உழைப்பு , தொழில் மேல் அக்கறை , மரியாதை , ஒழுக்கம் , கொடுத்த வாக்கை கடைப்பிடிப்பது போன்ற அனைத்திற்கும் நேர் எதிரானவர் ' நடிகர் ஜெய் ' என்றும் , அவர் சூட்டிங் ஸ்பாட் முதல் டப்பிங் வரை கொடுத்த பிரச்சனையின் காரணமாக இயக்குனர் சினிஷ் கொடைக்கானலில் தற்கொலை செய்துகொள்ளத் தூண்டும் மன நிலைக்குத் தள்ளப்பட்டார் . அதற்கு தயாரிப்பாளர் மற்றும் இதர கலைஞர்கள் அனைவரும் சாட்சி என்றும் குறிப்பிட்டுள்ளனர் . மேலும் கொடைக்கானலில் நடிகை அஞ்சலிக்கு வலிப்பு வந்ததாகப் பொய் கூறி அங்கே குழப்பம் செய்து படப்பிடிப்பை தொடர முடியாமல் போனது . படப்பிடிப்பின் போது , தினமும் மீண்டும் ஹோட்டல் ரூம் சென்று எப்போது குடிக்கலாம் என்ற எண்ணத்தில் இருந்ததால் படப்பிடிப்பில் அவரால் கவனம் செலுத்த முடியாமல் போனது . இப்படி இவரால் இழப்புகள் மட்டும் 1 . 5 கோடிக்கு மேல் ஆனது என பல புகார்களை அடுக்கடுக்காகக் கூறியுள்ளனர் .


சத்தீஸ்கரில் நக்ஸல் தீவிரவாதிகள் நடத்திய தாக்குதலில் உயிரிழந்த மத்திய ரிசர்வ் காவல் படையைச் சேர்ந்த வீரர்களின் குழந்தைகளுக்கான கல்விச் செலவை ஏற்பதாக இந்திய கிரிக்கெட் வீரர் கெளதம் கம்பீர் அறிவித்துள்ளார் . இதற்கு வலைதளங்களில் அவருக்கு பாராட்டுகள் குவிகிறது . சத்தீஸ்கர் மாநிலம் சுக்மா மாவட்டத்தில் உள்ள காலாபத்தர் பகுதியில் புதிதாக சாலை அமைக்கும் பணி நடைபெற்று வந்தது . நக்ஸல் பாதிப்பு மிகுந்த அப்பகுதியில் சாலைப் பணியில் ஈடுபட்டிருந்தவர்களுக்கு பாதுகாப்பாக 74 - ஆவது படைப் பிரிவைச் சேர்ந்த 99 வீரர்கள் பணியில் ஈடுபடுத்தப்பட்டு இருந்தனர் . இந்நிலையில் , கடந்த திங்கள்கிழமை நண்பகலில் நக்ஸல் தீவிரவாதிகள் நிகழ்த்திய திடீர் தாக்குதலில் சிஆர்பிஎஃப் வீரர்கள் 25 பேர் உயிரிழந்தனர் . நக்ஸல் தாக்குதல் சம்பவத்தில் உயிரிழந்த வீரர்களுக்கு மரியாதை செலுத்தும் வகையில் கம்பீர் தலைமையிலான கொல்கத்தா நைட் ரைடர்ஸ் அணியினர் , கடந்த புதன்கிழமை நடைபெற்ற ஆட்டத்தின்போது தங்களது கைகளில் கறுப்பு நிறப்பட்டை அணிந்திருந்தனர் . பிறகு , உயிரிழந்த அந்த சிஆர்பிஎஃப் வீரர்களின் குழந்தைகளுக்கான கல்விச் செலவை தாம் ஏற்பதாக கிரிக்கெட் வீரர் கெளதம் கம்பீர் அறிவித்துள்ளார் . இதுகுறித்து அவர் தனது டிவிட்டர் பக்கத்தில் வெளியிட்டுள்ள பதிவில் கூறியுள்ளதாவதுஃ “சுக்மா மாவட்டத்தில் சமீபத்தில் நிகழ்ந்த நக்ஸல் தாக்குதலில் உயிரிழந்த வீரர்களின் குழந்தைகளுடைய கல்விச் செலவை கெளதம் கம்பீர் அறக்கட்டளை ஏற்கிறது . ஒரு கிரிக்கெட் போட்டியில் தோற்பதும் , நாட்டைப் பாதுகாப்பதற்கான போராட்டத்தின்போது அன்புக்குறிய ஒருவர் உயிரிழப்பதும் ஒன்றாகாது . அந்த சம்பவத்தில் உயிரிழந்த 2 வீரர்களின் மகள்கள் கடும் துக்கத்தில் இருக்கும் படத்தை செய்தித்தாளில் பார்த்தபோது மிகவும் கவலையுற்றேன்” என்று கம்பீர் அதில் கூறியுள்ளார் .


முன்பு எப்போதும் இல்லாத அளவிற்கு இந்திய அணியில் இடம்பெறும் வீரர்களின் உடற்தகுதி அண்மைக்காலமாக மிகவும் தீவிரமாக பரிசோதிக்கப்படுகிறது . அதற்காக யோ - யோ டெஸ்ட் நடத்தப்படுகிறது . யோ யோ டெஸ்டில் தேர்ச்சி பெறும் வீரர்களுக்கு மட்டுமே இந்திய அணியில் ஆட வாய்ப்பு கிடைக்கும் . இங்கிலாந்து சுற்றுப்பயணத்துக்கு தேர்வான வீரர்களுக்கு யோ யோ டெஸ்ட் நடத்தப்பட்டது . கடந்த 15ம் தேதி இந்த டெஸ்ட் நடத்தப்பட்டது . இதில் விராட் கோலி , தோனி , ரெய்னா உள்ளிட்ட அனைத்து வீரர்களும் தேர்வாகினர் . இரண்டு ஆண்டுகளுக்கு பிறகு இந்திய அணியில் ஆட வாய்ப்பு கிடைத்த அம்பாதி ராயுடு , யோ யோ டெஸ்டில் தேறாததால் இங்கிலாந்துக்கு எதிரான ஒருநாள் அணியிலிருந்து நீக்கப்பட்டார் . அவருக்கு பதிலாக சுரேஷ் ரெய்னா சேர்க்கப்பட்டுள்ளார் . இந்நிலையில் , கடந்த 15ம் தேதி நடந்த டெஸ்டில் இந்திய அணியின் தொடக்க வீரரான ரோஹித் சர்மா கலந்துகொள்ளவில்லை . அவர் ரஷ்யாவில் இருந்ததால் , இந்த உடற்தகுதி பரிசோதனையில் கலந்துகொள்ள முடியவில்லை . அதனால் பின்னர் கலந்துகொள்வதாக பிசிசிஐ - யிடம் அனுமதி பெற்றிருந்தார் . இதையடுத்து , இன்று யோ யோ டெஸ்டில் கலந்துகொள்ள உள்ளார் . இந்த டெஸ்டில் தேர்ச்சி பெற்றால்தான் இங்கிலாந்து தொடரில் ரோஹித் சர்மா ஆடமுடியும் . யோ யோ டெஸ்டில் தோல்வி அடைந்ததால் , இந்தியா “ஏ” அணியில் ஆடும் வாய்ப்பை சஞ்சு சாம்சன் தவறவிட்டார் என்பது குறிப்பிடத்தக்கது .


தகுதி நீக்கம் செய்யப்பட்ட 18 எம் . எல் . ஏ . க்களில் 5 பேர் தவிர மற்றவர்கள் தீர்ப்புக்குப் பிறகு தன் பக்கம் வந்துவிடுவார்கள் என்று ஆளும் எடப்பாடி தரப்பு கூறி வருகிறதாம் . அவர்களை தன் பக்கம் இழுக்கும் முயற்சியில் எடப்பாடி தரப்பு முயற்சி செய்து வருவதாகவும் கூறப்படுகிறது . டிடிவி தினகரன் ஆதரவு 18 எம் . எல் . ஏக்களை சபாநாயகர் தனபால் தகுதி நீக்கம் செய்து உத்தரவிட்டார் . சபாநாயகர் தனபாலின் உத்தரவை எதிர்த்து , தினகரன் ஆதவு எம் . எல் . ஏ . க்கள் , சென்னை உயர்நீதிமன்றத்தில் வழக்கு தொடர்ந்துள்ளனர் . இந்த வழக்கின் தீர்ப்பு ஒத்திவைக்கப்பட்டுள்ள நிலையில் விரைவில் தீர்ப்பு வெளியாகும் என எதிர்பார்க்கப்படுகிறது . எம் . எல் . ஏ . க்கள் தகுதிநீக்க வழக்கு , தங்களுக்கு சாதகமாக அமையும் என தினகரன் தரப்பு கருதுகிறது . அதனால்தான் , விரைவில் இந்த ஆட்சி கவிழும் என்று தினகரன் தொடர்ந்து கூறி வருகிறார் . எம் . எல் . ஏ . க்கள் தகுதி நீக்கம் செல்லாது என்ற தீர்ப்பு வருவதற்கே வாய்ப்பு அதிகம் என எடப்பாடி பழனிசாமி தரப்புக்கு சொல்லப்பட்டதாம் . எனவே , ஆட்சியை கவிழ்ப்பதைத் தடுக்க சில வழிகளை எடப்பாடி கையாண்டு வருகிறாராம் . அதாவது எம் . எல் . ஏ . க்கள் தகுதி நீக்கம் தீர்ப்புக்குப் பிறகு 5 பேர் தவிர மற்றவர்கள் தன் பக்கம் வந்துவிடுவார்கள் என அவர் நம்புகிறாராம் . அதற்கான முயற்சிகளை எடப்பாடி தரப்பு துவங்கி விட்டதாம் . ஏற்கனவே பதவி இல்லாமல் , இத்தனை மாதங்களாக அனைத்து வசதிகளையும் இழந்து விட்டீர்கள் . பழையபடி இந்த பக்கம் வந்தால் , உரிய மரியாதை கிடைக்கும் ; இல்லாவிட்டால் , இந்த வழக்கில் உச்சநீதிமன்றத்தில் மேல்முறையீடு செய்வோம் . அதனால் மேலும் சில மாதங்கள் எதுவும் இல்லாமல் கஷ்டப்பட வேண்டியிருக்கும் என்று எடப்பாடி தரப்பு தினகரன் ஆதரவு எம் . எல் . ஏ . க்களிடம் பேசி வருகின்றனராம் . இந்த முயற்சி எடப்பாடிக்கு எந்த வகையில் பலனை கொடுக்கும் என்பது போகப்போகத்தான் தெரியும் . அதேவேளையில் , தினகரனும் இதனை நன்கு உணர்ந்துள்ளாராம் . அவர்களை தன்னுடைய வசம் வைத்துக்கொள்ளும் முயற்சியிலும் தினகரன் ஈடுபட்டுள்ளதாகவும் தெரிகிறது .


சமகால கிரிக்கெட்டின் தலைசிறந்த வீரரான விராட் கோலி , சர்வதேச கிரிக்கெட்டில் சதங்களையும் சாதனைகளையும் குவித்துவருகிறார் . ஒவ்வொரு போட்டியிலும் ஏதாவது ஒரு சாதனையை முறியடித்து புதிய சாதனையை படைத்து கொண்டிருக்கிறார் . ஒருநாள் போட்டிகளில் 38 சதங்கள் விளாசியுள்ள கோலி , 62 சர்வதேச சதங்களுடன் , சச்சின் , பாண்டிங் , சங்ககராவிற்கு அடுத்து 4வது இடத்தில் உள்ளார் கோலி . 782 இன்னிங்ஸ்களில் ஆடி 100 சர்வதேச சதங்களை விளாசியுள்ள சச்சின் டெண்டுல்கர் முதலிடத்தில் உள்ளார் . ஆனால் கோலி வெறும் 388 இன்னிங்ஸ்களில் 62 சதங்களை விளாசியுள்ளார் . விராட் கோலியின் கிரிக்கெட் வாழ்க்கை முடிவதற்குள் சச்சின் டெண்டுல்கரின் அதிக ரன்கள் , அதிக சதங்கள் ஆகிய சாதனைகளை முறியடித்துவிடுவார் என்று நம்பப்படுகிறது . சாதனைகள் என்றாலே முறியடிக்கப்படுவதுதான் . அந்த வகையில் சமகால சிறந்த வீரரான கோலி , சச்சின் டெண்டுல்கரின் சாதனையை முறியடித்துவிடுவார் . ஆனால் இதே ஃபார்மில் , நல்ல உடற்தகுதியுடன் கோலி இருப்பது அவசியம் . சீராக தொடர்ந்து இதேபோன்று ஆடினால் மட்டும்தான் சச்சின் சாதனைகளை முறியடிக்க முடியும் . இல்லையென்றால் கஷ்டம்தான் . இந்நிலையில் , கோலி குறித்து பேசியுள்ள முன்னாள் ஜாம்பவான் சுனில் கவாஸ்கர் , கோலி இன்னும் 10 ஆண்டுகள் ஆடுவார் . எனவே டெஸ்ட் மற்றும் ஒருநாள் கிரிக்கெட்டின் பல சாதனைகளை முறியடித்துவிடுவார் என்று நம்பிக்கை தெரிவித்துள்ளார் . அண்மையில் விராட் கோலியை பாராட்டி டுவீட் செய்திருந்த பாகிஸ்தான் அணியின் முன்னாள் வேகப்பந்து வீச்சாளர் ஷோயப் அக்தர் , கோலி கண்டிப்பாக சச்சின் டெண்டுல்கரின் 100 சர்வதேச சதங்கள் என்ற சாதனையை முறியடித்துவிடுவார் ; அதற்கு மேல் எத்தனை சதங்கள் அடிக்கிறார் என்பதுதான் மேட்டர் என்பதுபோல் ஒரு டுவீட் செய்திருந்தார் . அதாவது 120 சதங்களை கோலிக்கு அக்தர் இலக்காக நிர்ணயித்திருந்தது குறிப்பிடத்தக்கது .


இரண்டு படங்கள் ஹிட் கொடுத்ததை தொடர்ந்து மிக குறுகிய காலத்திலேயே தனுஷ் , இளையதளபதி விஜய் , சூர்யா போன்ற பெரிய நடிகர்களுடன் நடிக்கும் வாய்ப்பை பெற்ற அதிர்ஷ்டக்கார நடிகை கீர்த்திசுரேஷ் . தற்போது பொங்கலுக்கு வெளியாகும் ' பைரவா ' படத்தை மிகவும் எதிர்பார்த்து காத்திருக்கின்றார் . இந்த படத்தின் ரிலீசுக்கு பின்னர் அவருடைய மார்க்கெட் இன்னும் பல மடங்கு எகிறும் என்று எதிர்பார்க்கப்படுகிறது . இந்நிலையில் ' பைரவா ' படத்தில் விஜய்யுடன் நடித்த அனுபவம் குறித்து சமீபத்தில் கீர்த்திசுரேஷ் கூறியுள்ளார் . சிறு வயதில் இருந்தே விஜய்யின் ரசிகையாக இருந்த நான் , அவருக்கு ஜோடியாக நடிப்பது நிச்சயம் அதிர்ஷ்டம்தான் என்றும் . எல்லோரும் கூறுவதுபோல் ஷூட்டிங் ஸ்பாட்டில் விஜய் அதிகம் பேச மாட்டார் என்பது உண்மைதான் . ஆனால் படப்பிடிப்பு முடிந்த தினத்தில் விஜய் என்னிடம் ' நல்லா நடிச்சிருக்கீங்க ' என்று இரண்டே வார்த்தைகளில் என்னுடைய நடிப்பை புகழ்ந்தார் . விஜய் இந்த ரெண்டு வார்த்தையில் தன்னை பாராட்டியதே மிக அதிகம் என்று படக்குழுவினர் கூறினர் . விஜய்யின் இந்த பாராட்டால் எனக்கு மிகவும் மகிழ்ச்சி ஓபன் டாக் கொடுத்துள்ளார் .


தோனி , ரோஹித் ஆகியோர் அளித்த ஊக்கம் தான் தனது சிறப்பான பேட்டிங்கிற்கு காரணம் என மும்பை அணியின் இளம் வீரர் இஷான் கிஷான் தெரிவித்துள்ளார் . கொல்கத்தா அணிக்கு எதிரான போட்டியில் 102 ரன்கள் வித்தியாசத்தில் அந்த அணியை வீழ்த்தி மும்பை அபார வெற்றி பெற்றது . இந்த போட்டியில் முதலில் பேட்டிங் செய்த மும்பை அணி 210 ரன்கள் குவித்தது . மும்பை அணி இந்த ஸ்கோரை எட்ட முக்கிய காரணம் இஷான் கிஷான் தான் . மந்தமாக சென்றுகொண்டிருந்த மும்பை அணியின் பேட்டிங்கிற்கு உத்வேகம் அளித்து ரன்ரேட்டை உச்சத்திற்கு கொண்டு சென்றவர் இஷான் கிஷான் . குல்தீப் ஓவரில் அடுத்தடுத்து வரிசையாக 4 சிக்ஸர்கள் விளாசிய இஷான் கிஷான் ஈடன் கார்டனில் சிக்ஸர் மழை பொழிந்தார் . 21 பந்துகளில் 62 ரன்கள் குவித்து , ஆட்டநாயகன் விருதையும் பெற்றார் . போட்டிக்கு பின்னர் பேசிய இஷான் கிஷான் , இளம் வீரருக்கு பேட்டிங்கில் முன்வரிசையில் இடம் கிடைப்பது சிறப்பானது . எங்கள் அணியும் கேப்டன் ரோஹித்தும் எனக்கு ஆதரவாக உள்ளனர் . எனது பாணியில் ஆட என்னை அனுமதிக்கின்றனர் . அணியின் தேவையை உணர்ந்து எந்த வரிசையில் களமிறங்கவும் தயாராகவே உள்ளேன் . எனது ஆட்டத்தை மேம்படுத்த தோனியின் அறிவுரைகள் மிகவும் உதவுகின்றன . அவரை சந்திக்கும்போது எல்லாம் நிறைய டிப்ஸ்களை சொல்வார் . களத்தில் நிலைத்து நின்று சூழலை உணர்ந்து எப்படி ஆடுவது என சொல்லி கொடுத்திருக்கிறார் . தோனி மற்றும் ரோஹித்தின் அறிவுரைகள் எனது ஆட்டத்திறனை மேம்படுத்த உதவுகின்றன என இஷான் கிஷான் தெரிவித்தார் . இளம் வீரர்களை ஊக்கப்படுத்துவதில் தோனியை போலவே ரோஹித்தும் செயல்படுவதை பல தருணங்களில் களத்தில் பார்க்க முடியும் .


எல்லாமே வேஷம் , அனைத்தும் மேக் - அப் என்று நிரம்பி வழியும் சினிமா உலகில் , இமேஜைப் பற்றிக் கவலைப்படாமல் திறந்த புத்தகமாக திரிபவர் ரஜினிகாந்த்தான் . இதோ சில வருடங்களுக்கு முன் ‘மங்காத்தா’ படத்துக்காக அஜித் ‘சால்ட் அண்டு பெப்பர்’ கெட் அப்பில் வந்தததுக்கே கொண்டாடியது உலகம் . ஆனால் அதற்கெல்லாம் பல வருடங்கள் முன்பாகவே ஹீரோயிஸ இமேஜை உடைத்து தள்ளி , யதார்த்தமாக வாழப்பழகியவர் ரஜினி . இந்நிலையில் நடிகர் சிவகுமாரின் பிறந்தநாளுக்கு அவர் எழுதிய வெகு ஓப்பன் கடிதம் ஒன்று , ரஜினியின் பிறந்தநாளான இன்று வெளியாகி தெறிக்க விட்டிருக்கிறது . சக நடிகரின் திறமைகளையும் , பாஸிடீவ் குணங்களையும் பாராட்டுவதில் ரஜினிகாந்த் எவ்வளவு பெருந்தன்மையானவர் என்பதையும் , தன் மைனஸ்களை கொஞ்சம் கூட கவலைப்படாமல் வெளிபடுத்துபவர் என்பதையும் மிக துல்லியமாக படம் பிடித்துக் காட்டுகிறது இந்த கடிதம் . ரஜினி தன் கைப்பட எழுதியிருக்கும் அந்த இரண்டு பக்க கடிதத்தில் உள்ள ஹைலைட் பாயிண்டுகள் இதோ . . . * சிவக்குமாருடன் நான் நடித்த படங்கள் இரண்டு . ஒன்று புவனா ஒரு கேள்விக்குறி , மற்றொன்று கவிக்குயில் . * அந்த காலத்தில் நான் மது , புகைப்பிடித்தல் போன்ற பழக்கங்களுக்கு அடிமையாக இருந்த நேரத்தில் , சிவக்குமார் அவர்கள் சலிக்காமல் எனக்கு அட்வைஸ் சொல்லிக் கொண்டே இருப்பார் . * இந்த கெட்ட பழக்கங்களால் உன் உடம்பை கெடுத்துக்காதே . நீ பெரிய நடிகனா வருவே . ’ என்பார் . * அப்போதெல்லாம் ‘என்னடா இந்தாளு நம்மளை நிம்மதியா விடமாட்டேங்கிறாரே ! ’ என சலிப்பாயிருக்கும் . * அவர் சொன்னது பலித்தது , நான் பெரிய நடிகணும் ஆனேன் . அவர் சொன்னது போல் உடம்பை கெடுத்தும் கொண்டேன் . . . . என்று நீள்கிறது அந்த கடிதம் . இந்த கடிதம் சிவகுமாரின் குடும்பத்தை தாண்டி வெளியே வரும் என்று ரஜினி நினைத்தாரோ இல்லையோ ஆனால் என்னதான் அந்த குடும்பம் மட்டுமே வாசிக்கும் என்று நினைத்திருந்தாலுமே கூட , அதில் இப்படி தன்னை தாழ்த்தியும் , தன் கெட்ட வழக்கங்களை சுட்டிக்காட்டியும் , தன் உடம்பு கெட்டுவிட்டது என்பதை சொல்லியும் இருக்க வேண்டியதில்லை . ஆனால் எதையும் மறைக்காமல் வெளிப்படையாய் எழுதினார் பாருங்கள் ! அதுதானே ரஜினி !


சிறுத்தை சிவா இயக்கத்தில் செம மாஸாக உருவாகியுள்ள விவேகம் படத்தின் டீசர் . நேற்று இரவு சரியாக 12:01 க்கு சமூக வளையதளத்தில் வெளியானது . இந்த டீசர் வெளியானதுமே , ரசிகர்கள் இதை ஷேர் செய்து சில நிமிடங்களிலேயே வைரலாகினர் . ரசிகர்கள் மத்தியில் அமோக வரவேற்பை பெற்றுள்ள விவேகம் டீசர் . பல சினிமா பிரபலங்களையும் கவர்ந்திருக்கிறது . விவேகம் படத்தின் டீசரை பார்த்துவிட்டு பிரபலங்கள் பலர் தங்களுடைய வாழ்த்தை இயக்குனர் சிவாவிற்கும் , தல அஜித்துக்கும் , மற்றும் படக்குழுவினருக்கு தொடர்ந்து தெறித்து வருகின்றனர் . அதில் முக்கியமானவர் , அஜித்தை வைத்து ' மங்காத்தா ' படத்தை இயக்கிய வெங்கட் பிரபு , இவர் வாவ் . . . காலையிலேயே இப்படியொரு புத்துணர்ச்சியா . . . டீசர் பார்த்து வியர்த்து விட்டதாக கூறியுள்ளார் . நடிகை ராதிகா . . . அஜித் சூப்பர் , பாக்க ரொம்ப அழகா இருக்கீங்கன்னு சொல்லி இருக்காங்க . நடிகர் அருள்நிதி . . . நெவெர் எவர் . . . சூப்பர் கூல் என்று சொல்லி இருக்காரு . காமெடி நடிகர் சூரி . . . தன்னோடைய வாழ்த்த தமிழ்ல , தல அஜித் சார் சிவா சார் ! விவேகம் டீஸர் வேற லெவல்னு சொல்லி இருக்காரு . இப்படி விக்ரம் பிரபு , தலையோட வில்லன் என செல்லமாக அழைக்கப்படும் அருண் விஜய் , தனுஷ் , ஜீவா , நடிகை மஞ்சிமா மோகன் , ஆர்யா , ஐஸ்வர்யா ராஜேஷ் , நடிகர் விஷ்ணு விஷால் , ஜெயம் ரவி , தமன் , சிவகார்த்திகேயன் என்று பலர் தொடர்ந்து தங்களோட வாழ்த்து மழையால விவேகம் படக்குழுவினரை நனைய வச்சிருக்காங்க


தெலுங்கு தேசம் மற்றும் ஒய் . எஸ் . ஆர் . காங்கிரஸ் கட்சிகளைத் தொடர்ந்து காங்கிரஸ் கட்சியும் , மத்திய பாஜக அரசு மீது நம்பிக்கை இல்லா தீர்மானம் கொண்டு வர நோட்டீஸ் கொடுத்துள்ளது . நாடாளுமன்ற பட்ஜெட் கூட்டத் தொடரின் இரண்டாவது அமர்வு கடந்த 5 ஆம் தேதி தொடங்கியது . இந்த அமர்வில் பெரும்பாலான நேரம் எதிர்க்கட்சிகளின் தொடர் அமளி காரணமாக நாடாளுமன்ற நடவடிக்கைகள் முற்றிலும் முடங்கிப் போயுள்ளது . காவிரி மேலாண்மை வாரியம் , ஆந்திராவுக்கு சிறப்பு மாநில அந்தஸ்து , பஞ்சாப் நேசனல் வங்கி கடன் மோசடி உள்ளிட்ட விவகாரங்களை எழுப்பி நாடாளுமன்றத்தை எதிர்க்கட்சி எம் . பி . க்கள் ஸ்தம்பிக்கச் செய்து வருகின்றனர் . இதனிடையே சிறப்பு மாநில அந்தஸ்து வழங்க மறுக்கும் மத்திய அரசின் மீது நம்பிக்கையில்லா தீர்மானம் கொண்டு வருவதற்காக ஆந்திராவின் ஆளுங்கட்சியான தெலுங்கு தேசம் மற்றும் ஒய் . எஸ் . ஆர் . காங்கிரஸ் கட்சிகள் நோட்டீஸ் கொடுத்துள்ளன . ஆனால் , அமளி காரணமாக அந்த தீர்மானம் விவாதத்திற்கு எடுத்துக்கொள்ளப்படவில்லை . இந்நிலையில் காங்கிரஸ் கட்சியும் நம்பிக்கையில்லா தீர்மானம் கொண்டு வர அனுமதி கோரி மக்களவையில் மனு கொடுத்துள்ளது . இதுதொடர்பாக மக்களவை செயலாளருக்கு காங்கிரஸ் கட்சியின் மூத்த உறுப்பினர் மல்லிகார்ஜூன கார்கே அளித்துள்ள கடிதத்தில் , மத்திய அரசு மீது நாடாளுமன்றத்தில் 27 - ம் தேதி நம்பிக்கையில்லா தீர்மானத்தை பரிசீலனைக்கு எடுத்துக்கொள்ள வேண்டும் என தெரிவிக்கப்பட்டுள்ளது .


டெஸ்ட் கிரிக்கெட்டை கணக்கில் கொண்டால் கோலியை விட ஸ்டீவ் ஸ்மித் தான் உலகின் மிகச் சிறந்த வீரர் ஆஸ்திரேலிய அணியின் முன்னாள் வீரர் ஷேன் வார்னே கூறினார் . சிறந்த வீரர்கள் 11 பேரை பட்டியலிட்டுள்ளார் ஷேன் வார்னே . அதன் முதலிடத்தில் மேற்கிந்தியத் தீவுகளின் விவியன் ரிச்சர்ட்ஸ் , 2 - வது இடத்தில் சகநாட்டவரான பிரயன் லாரா , 3 - வது இடத்தில் சச்சின் டெண்டுல்கர் உள்ளனர் . இந்த பட்டியலில் கோலி மற்றும் ஸ்மித்துக்கு 10 - வது இடம் அளித்துள்ளார் . இதுகுறித்து நியூஸ் கார்ப் ஊடகத்தில் நேற்று ஆஸ்திரேலிய அணியின் முன்னாள் வீரர் ஷேன் வார்னே பேட்டி ஒன்று அளித்திருந்தார் . அதில் , " விராட் கோலி மூன்று ஃபார்மட்டிலுமாக மிகச் சிறந்த வீரர் . ஆனால் , டெஸ்ட் கிரிக்கெட்டை கணக்கில் கொண்டால் ஸ்டீவ் ஸ்மித் தான் உலகின் மிகச் சிறந்த வீரர் . புள்ளி விவரங்களைக் கொண்டு ஒரு வீரரை நான் மதிப்பிடவில்லை . மாறாக , அவர் விளையாட்டை கையாளும் விதம் , போட்டி முடிவில் அவரது தாக்கம் ஆகியவற்றைக் கொண்டே மதிப்பிடுகிறேன் . என்னைப் பொருத்த வரையில் ஒரு சிறந்த பேட்ஸ்மேன் என்பவர் , மூன்று முக்கியமான நாடுகளின் களத்தில் சதமடித்திருக்க வேண்டும் . ஒன்று , மித வேக மற்றும் ஸ்விங் பந்துவீச்சுக்கு சாதகமான இங்கிலாந்து . இரண்டு , வேகப்பந்து மற்றும் பவுன்சருக்கு சாதகமான ஆஸ்திரேலியா . மூன்றாவது சுழற்பந்துவீச்சுக்கு சாதகமான இந்தியா . இவற்றில் சதமடிப்பவரே சிறந்த பேட்ஸ்மேன் " என்று அவர் தெரிவித்தார் .


இந்தியா வெஸ்ட் இண்டீஸ் அணிகளுக்கு இடையேயான எஞ்சிய 3 ஒருநாள் போட்டிகளுக்கான 15 வீரர்கள் கொண்ட இந்திய அணி அறிவிக்கப்பட்டுள்ளது . இந்தியா மற்றும் வெஸ்ட் இண்டீஸ் அணிகளுக்கு இடையேயான முதல் இரண்டு ஒருநாள் போட்டிகளில் ஒன்றில் இந்திய அணி வெற்றி பெற்றது . இரண்டாவது போட்டி டிராவில் முடிந்தது . இதனால் 5 போட்டிகள் கொண்ட தொடரில் 1 - 0 என இந்திய அணி முன்னிலை வகிக்கிறது . இந்த தொடரின் முதல் இரண்டு போட்டிகளில் இந்திய அணியின் நிரந்தர வேகப்பந்து வீச்சாளர்களான புவனேஷ்வர் குமார் மற்றும் பும்ரா ஆகிய இருவருக்கும் ஓய்வு அளிக்கப்பட்டிருந்தது . தொடர்ந்து ஆடிவரும் அவர்கள் , ஆஸ்திரேலிய சுற்றுப்பயணத்திற்கு தயாராகும் வகையில் , டெஸ்ட் தொடர் மற்றும் முதல் இரண்டு ஒருநாள் போட்டிகளில் ஓய்வு அளிக்கப்பட்டிருந்தது . அவர்களுக்கு பதிலாக முகமது ஷமி மற்றும் உமேஷ் யாதவ் ஆகியோர் அணியில் இடம்பெற்றனர் . இவர்கள் இரண்டு போட்டிகளிலுமே பெரியளவில் சோபிக்கவில்லை . இவர்களின் ஓவர்களை வெஸ்ட் இண்டீஸ் வீரர்கள் அடித்து நொறுக்கிவிட்டனர் . இரண்டாவது போட்டியின் கடைசி ஓவர்களில் ஷமியாவது பந்துகளை மாறி மாறி வீசி பேட்ஸ்மேன்களை குழப்பினார் . உமேஷ் யாதவ் அப்போதும் ரன்களை வாரிவழங்கினார் . அதனால் முதல் இரண்டு போட்டிகளிலுமே வெஸ்ட் இண்டீஸ் அணி 300 ரன்களுக்கு மேல் குவித்தது . அதனால் எஞ்சிய மூன்று போட்டிகளில் வெற்றி பெற்று தொடரை கைப்பற்றும் முனைப்பில் , எஞ்சிய மூன்று போட்டிகளிலிருந்து ஷமி நீக்கப்பட்டு புவனேஷ்வர் குமார் மற்றும் பும்ரா ஆகிய இருவரும் சேர்க்கப்பட்டுள்ளனர் . முதல் போட்டியில் ஷமி அதிக ரன்களை வாரி வழங்கியதால் , அவர் நீக்கப்பட்டுள்ளார் . ஆனால் இரண்டாவது போட்டியில் உமேஷை விட ஷமி நன்றாகவே வீசினார் . எனினும் உமேஷ் யாதவ் அணியில் உள்ளார் . இந்த மாற்றத்தை தவிர வேறு எந்த மாற்றமும் அணியில் நிகழவில்லை . மற்ற வீரர்கள் அப்படியே உள்ளனர் . கடைசி 3 ஒருநாள் போட்டிகளுக்கான 15 வீரர்களை கொண்ட இந்திய அணிஃ விராட் கோலி ( கேப்டன் ) , ரோஹித் சர்மா ( துணை கேப்டன் ) , ஷிகர் தவான் , அம்பாதி ராயுடு , ரிஷப் பண்ட் , தோனி ( விக்கெட் கீப்பர் ) , ரவீந்திர ஜடேஜா , குல்தீப் யாதவ் , சாஹல் , புவனேஷ்வர் குமார் , பும்ரா , உமேஷ் யாதவ் , கலீல் அகமது , கேஎல் ராகுல் , மனீஷ் பாண்டே .


வருகிற பொங்கலன்று வெளியாகவிருந்த கலகலப்பு 2 படத்தின் ரிலீஸ் தேதி ஒத்திவைக்கப்பட்டுள்ளது . இயக்குனர் சுந்தர் சியின் திரைப்பட வாழ்க்கையில் 25வது படமாக வெளிவந்த கலகலப்பு , கடந்த 2012 ம் ஆண்டு திரைக்கு வந்து நல்ல வரவேற்பை பெற்றது . இதில் விமல் , சிவா , ஓவியா , அஞ்சலி ஆகியோர் முக்கிய கதாபாத்திரத்தில் நடித்திருந்தனர் . முழுக்க முழுக்க காமெடி திரைப்படமாக உருவான இத்திரைப்படம் வெளியாகி , சூப்பர் ஹிட் ஆனது . கலகலப்பு வெற்றியை தொடர்ந்து அதன் இரண்டாம் பாகத்தை எடுக்க திட்டமிட்டார் சுந்தர் சி . அதன்படி இரண்டாம் பாகத்தில் முதல் பாகத்தில் நடித்த மிர்ச்சி சிவா மட்டும் நடித்துள்ளார் . மற்றபடி ஜீவா , ஜெய் , கேத்ரின் தெரசா , நிக்கி கல்ரானி , ரோபோ ஷங்கர் , வையாபுரி உள்ளிட்ட பல நட்சத்திரங்கள் நடித்துள்ளனர் . இந்நிலையில் , இந்தப் படம் பொங்கலன்று ரிலீஸாகும் என முதலில் அறிவிக்கப்பட்டது . ஆனால் , அன்று விக்ரமின் " ஸ்கெட்ச் " , சூர்யாவின் " தானா சேர்ந்த கூட்டம் " , பிரபுதேவாவின் " குலேபகாவலி " போன்ற பெரிய பட்ஜெட் படங்கள் ரிலீஸ் ஆவதால் கலகலப்பு 2 விற்கு போதிய தியேட்டர்கள் கிடைக்கவில்லை . எனவே வருகிற குடியரசு தினத்தன்று படத்தை ரிலீஸ் செய்ய போவதாக அறிவித்துள்ளனர் . அன்றைய தினம் ஜெயம் ரவியின் " டிக் டிக் டிக் " , அனுஷ்கா வின் " பாகமதி " , விஷாலின் " இரும்புத்திரை " , உதயநிதி ஸ்டாலினின் " நிமிர் " படங்களும் திரைக்கு வருகின்றன என்பது குறிப்பிடத்தக்கது .


இந்திய கிரிக்கெட் அணியின் ஆல் - ரௌண்டரான யூசுஃப் பதான் ஊக்க மருந்து பயன்படுத்தியது உறுதி செய்யப்பட்டால் அவருக்கு 5 மாதங்கள் கிரிக்கெட் போட்டிகளில் பங்கேற்க தடை விதித்து பிசிசிஐ நிர்வாகம் நடவடிக்கை எடுத்துள்ளது . கடந்த ஆண்டு மார்ச் 16 - ஆம் தேதி பரோடா - தமிழ்நாடு அணிகளுக்கு இடையே நடைபெற்ற உள்ளூர் 20 ஓவர் கிரிக்கெட் போட்டியில் பரோடா சார்பில் பதான் விளையாடுவதற்கு முன்பு அவருக்கு ஊக்க மருந்து பரிசோதனை நடத்தப்பட்டது . அதில் , இருமல் பிரச்சனையைத் தீர்ப்பதற்காக பயன்படும் ஒருவித வேதிப்பொருளை அவர் பயன்படுத்தியது தெரியவந்துள்ளது . அந்த வேதிப்பொருளை விளையாட்டு வீரர்கள் பயன்படுத்தக் கூடாது என்று சர்வதேச ஊக்க மருந்து கட்டுப்பாட்டு அமைப்பின் ( வாடா ) விதிமுறைகளில் தெரிவிக்கப்பட்டுள்ளது . இந்த நிலையில் , இதுதொடர்பாக யூசுஃப் பதானிடம் பிசிசிஐ விளக்கம் கோரியது . அதைத் தொடர்ந்தது , அவர் வெளியிட்ட அறிக்கையில் , " தவறுதலாக அந்த மருந்தை உட்கொண்டதாகவும் , பரோடா அணி மற்றும் இந்திய அணியின் பெருமைக்கு களங்கம் ஏற்படும் வகையில் ஒருபோதும் நடந்துகொள்ள மாட்டேன் ' என்று விளக்கம் அளித்துள்ளார் . அவரது விளக்கத்தை ஏற்றுக் கொண்டதாக பிசிசிஐ அறிவித்தாலும் , அவருக்கு கடந்த ஆகஸ்ட் மாதம் 15 - ஆம் தேதி முதல் 5 மாதங்களுக்கு எந்தவித கிரிக்கெட் போட்டிகளிலும் பங்கேற்க தடை விதித்தது . அவரது தடைக்காலம் வரும் 14 - ஆம் தேதியுடன் நிறைவடைகிறது . யூசுஃப் பதான் , இந்திய அணிக்காக 57 ஒரு நாள் போட்டிகள் , 22 டி20 போட்டிகளில் பங்கேற்றுள்ளார் என்பது குறிப்பிடத்தக்கது .


ஷார்ஜாவில் நடந்துவரும் 10 ஓவர் கிரிக்கெட் தொடரின் நேற்றைய ஆட்டத்தில் சேவக் உட்பட மூவரை அடுத்தடுத்து வீழ்த்தி , தான் இன்னும் ஃபார்மில் இருப்பதை பாகிஸ்தானின் முன்னாள் ஆல் ரவுண்டர் அஃப்ரிடி நிரூபித்துள்ளார் . ஷார்ஜாவில் கோலாகலமாகத் தொடங்கிய 10 ஓவர் கிரிக்கெட் தொடரின் நேற்றைய ஆட்டத்தில் சேவக் தலைமை மராத்தா அரேபியன்ஸ் அணி , ஷாகித் அஃப்ரிடி தலைமையிலான பாக்டூன்ஸ் அணியுடன் விளையாடியது . முதலில் பேட்டிங் செய்த அஃப்ரிடியின் பாக்டூன்ஸ் அணி 10 ஓவர்களில் 4 விக்கெட் இழப்பிற்கு 121 ரன்கள் குவித்தது . அந்த அணியின் , பகர் ஜமான் 3 பவுண்டரிகள் 3 சிக்சர்களுடன் 22 பந்துகளில் 45 ரன்களையும் டாஸன் 23 பந்துகளில் 3 பவுண்டரிகள் 4 சிக்சர்களுடன் 44 ரன்களையும் எடுத்தனர் . கேப்டன் அஃப்ரிடி ஒரு சிக்ஸ் , ஒரு பவுண்டரியுடன் 6 பந்துகளில் 10 ரன்கள் எடுத்தார் . 122 ரன்கள் என்ற இலக்குடன் சேவக் தலைமையிலான மராத்தா அரேபியன்ஸ் அணி களமிறங்கியது . 10 ஓவர் ஆட்டத்தின் 5வது ஓவரை தனது முதல் ஓவராக வீசினார் அஃப்ரிடி . முதலில் ரைலி ரூசோவை வீழ்த்தினார் . அடுத்த பந்தில் டிவைன் பிராவோவை எல்பிடபிள்யூ செய்து வெளியேற்றினார் . அடுத்த விக்கெட்டை வீழ்த்தினால் ஹாட்ரிக் . பேட்டிங் முனையில் இருப்பது இந்தியாவின் முன்னாள் அதிரடி மன்னன் சேவாக் . சேவாக்கையும் எல்பிடபிள்யூ முறையில் அவுட்டாக்கி ஹாட்ரிக் சாதனை படைத்தார் . அஃப்ரிடியின் ஹாட்ரிக்கால் மராத்தா அணி 46 ரன்களுக்கே 5 விக்கெட்டுகளை இழந்து திணறியது . அதன் பிறகு , அலெக்ஸ் ஹேல்ஸ் அதிரடியாக ஆடினார் . அவர் சிறப்பாக ஆடி அரைசதம் கடந்த போதிலும் 122 என்ற இலக்கை எட்டமுடியவில்லை . சேவாக்கின் மராத்தா அணி 10 ஓவர்களின் முடிவில் 7 விக்கெட் இழப்பிறகு 96 ரன்களை மட்டுமே எடுத்தது . சேவாக்கின் அணியை 25 ரன்கள் வித்தியாசத்தில் வீழ்த்தி அஃப்ரிடியின் அணி வெற்றி பெற்றது .


அமளியில் ஈடுபட்ட காங்கிரஸை சேர்ந்த மக்களவை உறுப்பினர்கள் 6 பேரை 5 நாட்களுக்கு இடைநீக்கம் செய்து அதிரடியாக சபாநாயகர் சுமித்ரா மகாஜன் உத்தரவிட்டுள்ளார் . ராஜீவ்காந்தி பிரதமராக இருந்தபோது , ஸ்வீடனிடம் இருந்து போஃபர்ஸ் பீரங்கிகளை இந்திய ராணுவத்திற்கு வாங்க ஒப்பந்தம் செய்யப்பட்டது . இதையடுத்து இதில் சிலருக்கு லஞ்சம் கொடுக்கப்பட்டதாக புகார் எழுந்தது . இதனால் 1989 ல் காங்கிரஸ் ஆட்சியை இழந்தது . இதைதொடர்ந்து , இதுகுறித்த வழக்கை சிபிஐ விசாரித்து வந்த நிலையில் , 2005 ஆம் ஆண்டு வழக்கு விசாரணையை ரத்து செய்து டில்லி உயர்நீதிமன்றம் உத்தரவிட்டது . இந்நிலையில் , நாடாளுமன்றத்தில் சபாநாயகர் சுமித்ரா மகாஜன் தலைமையில் பொதுவிவாதம் நடைபெற்றது . விவாதம் தொடங்கியதும் , போஃபர்ஸ் பீரங்கி ஊழலை சிபிஐ மீண்டும் விசாரிக்க கோரி பாஜக உறுப்பினர்கள் சபாநாயகரிடம் கேட்டனர் . இதற்கு காங்கிரஸ் எம்பிக்கள் கடும் அமளியில் ஈடுபட்டனர் . இதனால் சபாநாயகர் சுமித்ரா மகாஜன் , எம்பிக்கள் கோகாய் , சுரேஷ் , ஆதிரஞ்சன் சவுத்ரி , ரஞ்சித் ரஞ்சன் , சுஷ்மிதா தேவ் , எம் . கே ராகவன் ஆகிய 6 பேரையும் , 5 நாட்களுக்கு சஸ்பெண்ட் செய்து உத்தரவிட்டார் . காகிதங்களை வீசி எறிந்ததாக சபாநாயகர் சுமித்ரா மகாஜன் நடவடிக்கை எடுத்துள்ளார் .


பாகிஸ்தானுக்கு எதிரான முதல் டெஸ்ட் கிரிக்கெட் போட்டியின் முதல் நாள் ஆட்டநேர முடிவில் ஆஸ்திரேலியா தனது முதல் இன்னிங்ஸில் 90 ஓவர்களில் 3 விக்கெட் இழப்புக்கு 288 ஓட்டங்கள் எடுத்துள்ளது . பகலிரவு போட்டியான இது , ஆஸ்திரேலியாவின் பிரிஸ்பேன் நகரில் வியாழக்கிழமை தொடங்கியது . டாஸ் வென்று முதலில் பேட் செய்த ஆஸ்திரேலிய அணியில் டேவிட் வார்னர் - ரென்ஷா ஜோடி முதல் விக்கெட்டுக்கு 23.1 ஓவர்களில் 70 ஓட்டங்கள் சேர்த்தது . வார்னர் 32 ஓட்டங்களில் வெளியேற , பின்னர் வந்த கவாஜா 4 ஓட்டங்களில் நடையைக் கட்டினார் . இதையடுத்து ரென்ஷாவுடன் இணைந்தார் கேப்டன் ஸ்மித் . சிறப்பாக ஆடிய இந்த ஜோடி 3 - ஆவது விக்கெட்டுக்கு 76 ஓட்டங்கள் சேர்த்தது . ரென்ஷா 71 ஓட்டங்கள் சேர்த்து வெளியேற , ஹேண்ட்ஸ்காம்ப் களம்புகுந்தார் . இந்த ஜோடி மேலும் விக்கெட் எதுவும் விழாமல் பார்த்துக் கொண்டது . தொடர்ந்து அசத்தலாக ஆடிய ஸ்மித் 184 பந்துகளில் சதமடித்தார் . முதல் நாள் ஆட்டநேர முடிவில் ஆஸ்திரேலியா 90 ஓவர்களில் 3 விக்கெட் இழப்புக்கு 288 ஓட்டங்கள் எடுத்துள்ளது . ஸ்மித் 110 , ஹேண்ட்ஸ்காம்ப் 64 ஓட்டங்கடன் களத்தில் உள்ளனர் . பாகிஸ்தான் தரப்பில் முகமது ஆமிர் , யாசிர் ஷா , வஹாப் ரியாஸ் ஆகியோர் தலா ஒரு விக்கெட் வீழ்த்தினர் .


ஹாலிவுட்டில் அதிக சம்பளம் வாங்கும் நடிகர்களில் டுவைன் ஜான்சனும் ஒருவர் . இவரின் நடிப்பில் தற்போது திரைக்கு வர காத்திருக்கும் படம் ஜுமாஞ்சி - வெல்கம் டூ தி ஜங்கிள் . டுவைன் ஜான்சன் நடிகராக தெரிவதற்கு முன்பே நம் எல்லாரூக்கும் WWE என்ற மல்யுத்த போட்டிகளின் மூலம் தெரிந்து உலகப் புகழ் பெற்றவர் . தி ராக் என்றால் இன்னும் நன்றாக தெரியும் . ஹாலிவுட்டில் நடிக்கத் தொடங்கிய ராக் , தற்போது ஹாலிவுட்டில் அதிக சம்பளம் வாங்கும் நடிகர்களில் ஒருவராக உள்ளார் . இந்த நிலையில் , இவர் தற்போது நடித்துள்ள ஜுமாஞ்சி படத்தின் டிரைலர் ஆங்கிலம் மற்றும் தமிழில் வெளியாகி உள்ளது . ஆக்ஷன் காமெடி பேன்டஸி நிறைந்த படமாக உருவாகி உள்ள இந்தப் படம் வரும் கிறிஸ்துமஸ் அன்று தமிழில் வெளியாகும் . ஜுமான்ஜி படம் இதற்கு முன்பே இரண்டு பாகங்களில் வந்துள்ளது . ஒரு படம் காட்டுக்குள் இருக்கும் விதவிதமான மிருகங்கள் அனைத்து ஊருக்குள் வந்து செய்யும் அட்டகாசம் பற்றியும் , மற்றொரு படம் ஜகுரா என்ற பெயரில் விண்வெளியில் நடக்கும் சாகசங்கள் போன்று இருக்கும் . ராக் நடிப்பில் வெளியாக உள்ள இந்த ஜூமான்ஜியில் , ஒரு வீடியோ கேமுக்குள் சிக்கிக் கொள்ளும் நான்கு கதாபாத்திரங்களில் செய்யும் சாகசங்கள் பற்றிய கதை . வீடியோ கேம் அந்த நால்வரையும் காட்டுக்குள் அழைத்து சென்றுவிடும் அதனால் தான் இந்தப் படத்திற்கு வெல்கம் டூ தி ஜங்கிள் என்று பெயர் வைத்துள்ளனர் .


நடுரோட்டில் நடிகையின் உதட்டை பிடித்து இழுத்த இளைஞரை வெளுத்து வாங்கியுள்ளார் நடிகை ரெஜினா கோலிவுட்டில் , கண்ட நாள் முதல் , படத்தின் மூலம் அறிமுகமானவர் ரெஜினா . பின்னர் கேடி பில்லா கில்லாடி ரங்கா , சரவணன் இருக்க பயமேன் , ராஜ தந்திரம் உள்ளிட்ட பல படங்களில் நடித்து உள்ளார் தற்போது நெஞ்சம் மறப்பதில்லை என்ற படத்தில் நடித்து வருகிறார் . இந்த படத்தை செல்வராகவன் இயக்குகிறார் . மிகவும் பிசியாக மேலும் பட படங்களில் நடித்து வரும் ரெஜினாவுக்கு ஒரு கசப்பான சம்பவம் நடந்து உள்ளதாக அவரே தெரிவித்து உள்ளார் . முன்பு ஒரு சமயத்தில் , ஈகா தியேட்டர் அருகில் நண்பர்களுடன் நடைப்பாதையில் சென்று கொண்டிருந்த போது எதிரே வந்த ஒரு இளைஞர் திடீரென தான் உதட்டை பிடித்து இழுத்து விட்டதாக நடிகை ரெஜினா தெரிவித்து உள்ளார் . அப்போது அந்த இளைஞரை தனக்கு தெரிந்த அனைத்து கெட்ட வார்த்தையிலும் திட்டி தீர்த்ததாக அவரே தெரிவித்து உள்ளார் .


கடந்த வியாழன் கிழமை கரூரில் தி . மு . க . சாா்பில் நடைபெற்ற பொதுக்கூட்டத்தில் மு . க . ஸ்டாலின் கலந்து கொண்டு பேசினாா் . அப்போது , விரைவில் வரவுள்ள நாடாளுமன்ற தோ்தல் , சட்டப்பேரவை தோ்தல் , 20 தொகுதி இடைத்தோ்தல் என அனைத்து தோ்தல்களிலும் தி . மு . க . அதன் கூட்டணி கட்சிகளோடு இணைந்து வெற்றி பெறும் . இந்த ஜனநாயக தோ்தலானது நரேந்திர மோடியை வீட்டுக்கு அனுப்பும் போராக அமையும் . எனவே நாடும் நமதே , நாற்பதும் நமதே என்பதே நம்முடைய முழக்கமாக இருக்க வேண்டும் என்று தொிவித்திருந்தாா் . இதனைத் தொடர்ந்து தனது ட்விட்டர் பதிவில் , மத்திய , மாநில அரசுகளுக்கு நம் மக்கள் மீது உள்ள அலட்சியத்திற்கு ஒரே ஒரு உதாரணம் சொல்ல வேண்டுமென்றால் , ' கஜா புயல் பாதிப்பில் நடைபெறும் நிவாரணப் பணிகள் ! ' தமிழகத்தை காப்பாற்ற இவர்களை விரட்டும் ஜனநாயக போரில் இனி நமது முழக்கம் , ‘’நாடும் நமதே ! . . . நாற்பதும் நமதே ! ’’ என பதிவிட்டிருந்தார் . இந்நிலையில் ஸ்டாலினின் கருத்துக்கு பதில் அளிக்கும் விதமாக தமிழக பா . ஜ . க . தலைவா் தமிழிசை வெளியிட்டுள்ள ட்விட்டா் பதிவில் ; நாடும் நமதே நாற்பதும் நமதே . என்று கனவுகாணும் ஸ்டாலின்அவர்களே , ! ஊழல் சர்க்கார் நமதே ! ஊழலுக்கான சர்க்காரியா கமிஷனும் நமக்கே என்று நடந்த தி மு க ஊழல்ஆட்சியை மக்கள் மறக்கவில்லை ! தி மு க வும் . . . நமதே ! திகாரும் . . . நமதே ! என்று கடந்த காங்கிரஸ் கூட்டணியில் உங்கள்சாதனையையும் மக்கள்மறக்கவில்லை என கூறியுள்ளார் .


இந்தி பிக்பாஸ் 12வது சீசனில் கலந்துகொண்டுள்ள சர்ச்சைக்கு பெயர்போன கிரிக்கெட் வீரர் ஸ்ரீசாந்த் , அந்த நிகழ்ச்சியை தொகுத்து வழங்கிவரும் பாலிவுட் நடிகர் சல்மான் கானுடன் வாக்குவாதத்தில் ஈடுபட்டுள்ளார் . சூதாட்டப் புகார் காரணமாக ஸ்ரீசாந்திற்கு வாழ்நாள் தடை விதித்தது கிரிக்கெட் வாரியம் . ஸ்ரீசாந்த் இருக்கும் இடத்தில் சர்ச்சைக்கு பஞ்சமிருக்காது . ஸ்ரீசாந்த் என்றாலே சர்ச்சை எனுமளவிற்கு சர்ச்சைகளில் சிக்கியவர் ஸ்ரீசாந்த் . ஹர்பஜன் சிங்கிடம் அறை வாங்கியது , சூதாட்ட சர்ச்சையில் சிக்கியது போன்ற பரபரப்புகளுக்கு சொந்தக்காரர் . கிரிக்கெட்டிலிருந்து ஒதுங்கிய ஸ்ரீசாந்த் , ஜாரீர் கான் நடித்த அக்சர் - 2 என்ற பாலிவுட் படத்தில் நடிகராக அறிமுகமானார் . நடிப்பு ஒருபுறமிருக்க , பாஜகவில் இணைந்த ஸ்ரீசாந்த் , 2016ல் கேரளாவில் நடந்த சட்டமன்ற தேர்தலில் திருவனந்தபுரம் தொகுதியில் பாஜக சார்பில் போட்டியிட்டு தோல்வியடைந்தார் . இவ்வாறு கிரிக்கெட்டிலிருந்து ஒதுக்கப்பட்டபிறகு சினிமா , அரசியல் என பலதுறைகளில் காலடி பதித்த ஸ்ரீசாந்த் , இந்தி பிக்பாஸ் நிகழ்ச்சியின் 12வது சீசனிலும் கலந்துகொண்டுள்ளார் . சல்மான் கான் இந்த நிகழ்ச்சியை தொகுத்து வழங்கிவருகிறார் . இந்நிலையில் , இந்த நிகழ்ச்சியில் கலந்துகொண்டுள்ள சக போட்டியாளரான சோமி கானுக்கும் ஸ்ரீசாந்துக்கும் வாக்குவாதம் எழுந்தது . அப்போது சோமி கானை பார்த்து உன்னை வளர்த்த விதம் சரியில்லை என நேரடியாக கூறிய ஸ்ரீசாந்த் , நிகழ்ச்சியை விட்டு வெளியேற விரும்புவதாகவும் தெரிவித்தார் . பின்னர் வார இறுதியில் வந்த சல்மான் கான் , இதுதொடர்பாக ஸ்ரீசாந்திடம் கேள்வி எழுப்பினார் . ஸ்ரீசாந்தின் பேச்சை சல்மான் கான் கண்டிக்கா , சல்மானுடன் வாக்குவாதத்தில் ஈடுபட்டார் ஸ்ரீசாந்த் . வாக்குவாதம் முற்றவே , நிகழ்ச்சியை விட்டு வெளியேற விரும்புவதாக சல்மான் கானிடமே தெரிவித்தார் ஸ்ரீசாந்த் . ஸ்ரீசாந்த் இருக்கும் இடத்தில் சர்ச்சைகளுக்கு பஞ்சமிருக்காது . சர்ச்சைக்கே பெயர்போன பிக்பாஸ் வீட்டில் சர்ச்சை நாயகனை விட்டால் சொல்லவா வேண்டும் . . ?


ஆசிய கோப்பை சூப்பர் 4 சுற்றில் இந்தியா ஆஃப்கானிஸ்தான் இடையேயான போட்டி டிராவில் முடிந்தது . இந்திய அணி வெற்றியின் விளிம்பில் இருந்த நிலையில் , ஆஃப்கானிஸ்தான் போராடி டிரா செய்தது . ஆசிய கோப்பை சூப்பர் 4 சுற்றில் இந்தியா , பாகிஸ்தான் , வங்கதேசம் மற்றும் ஆஃப்கானிஸ்தான் அணிகள் மோதிவருகின்றன . பாகிஸ்தான் மற்றும் வங்கதேசத்தை வீழ்த்திய இந்திய அணி , ஆஃப்கானிஸ்தானுடன் நேற்று மோதியது . இந்திய அணி இறுதி போட்டிக்கு தகுதி பெற்றுவிட்டதால் , ஆஃப்கானிஸ்தானுக்கு எதிரான போட்டியில் ரோஹித் , தவான் , புவனேஷ்வர் குமார் , சாஹல் ஆகியோருக்கு ஓய்வு அளிக்கப்பட்டு , ராகுல் , மனீஷ் பாண்டே , சித்தார்த் கவுல் , தீபக் சாஹர் , கலீல் அகமது ஆகியோருக்கு வாய்ப்பளிக்கப்பட்டது . இந்த போட்டியில் டாஸ் வென்ற ஆஃப்கானிஸ்தான் அணி முதலில் பேட்டிங் செய்தது . அந்த அணியின் அஹ்மதி ( 5 ) , ரஹ்மத் ஷா ( 3 ) , ஷாகிடி ( 0 ) , அஸ்கர் ஆஃப்கான் ( 0 ) ஆகியோர் சொற்ப ரன்களில் அவுட்டானாலும் அந்த அணியின் தொடக்க வீரர் ஷேஷாத் மட்டும் சிறப்பாக ஆடினார் . குல்பாதின் நைப் 15 ரன்களில் அவுட்டானார் . ஒருமுனையில் விக்கெட்டுகள் விழுந்தாலும் மறுமுனையில் ஷேஷாத் அபாரமாக ஆடினார் . அபாரமாக ஆடிய ஷேஷாத் சதமடித்தார் . மிகச்சிறப்பாக ஆடிய ஷேஷாத் 124 ரன்கள் குவித்து கேதர் ஜாதவ் பவுலிங்கில் அவுட்டானார் . அதேபோல முகமது நபியும் அபாரமாக ஆடி அரைசதம் கடந்து 64 ரன்களில் ஆட்டமிழந்தார் . இதையடுத்து ஆஃப்கானிஸ்தான் அ 50 ஓவர் முடிவில் 8 விக்கெட் இழப்பிற்கு 252 ரன்கள் எடுத்தது . 250 ரன்களுக்கு மேல் எடுத்தால் வெற்றி பெற்றுவிடலாம் என்ற நம்பிக்கையில் ஆஃப்கானிஸ்தான் அணி ஒவ்வொரு போட்டியிலும் 250 ரன்களுக்கு மேல் எடுத்துவிடுகிறது . இதையேதான் இந்திய அணிக்கு எதிராகவும் அந்த அணி செய்தது . 253 ரன்கள் என்ற இலக்குடன் களமிறங்கிய இந்திய அணியின் தொடக்க வீரர்கள் ராகுல் மற்றும் ராயுடு நல்ல தொடக்கத்தை அமைத்து கொடுத்தனர் . இருவருமே அரைசதம் கடந்தனர் . முதல் விக்கெட்டுக்கு இருவரும் இணைந்து 110 ரன்கள் சேர்த்தனர் . ராகுல் 60 ரன்களிலும் ராயுடு 57 ரன்களிலும் அவுட்டாகினர் . அதன்பிறகு தோனி மற்றும் மனீஷ் பாண்டே ஆகிய இருவரும் தலா 8 ரன்களில் அவுட்டாகினர் . தோனிக்கு அவுட்டே இல்லாததை எல்பிடபிள்யூ கொடுத்ததால் , அம்பயரின் தவறான முடிவால் ஆட்டமிழந்தார் . ரிவியூ இல்லாததால் தோனி களத்திலிருந்து வெளியேறினார் . கேதர் ஜாதவ் 19 ரன்களிலும் தீபக் சாஹர் 12 ரன்களிலும் அவுட்டாகினர் . குல்தீப் யாதவ் மற்றும் சித்தார்த் கவுல் ஆகிய இருவரும் ரன் அவுட்டாகினர் . 9 விக்கெட்டுகள் வீழ்ந்துவிட நிலைமை மோசமடைந்தது . ஒருபுறம் விக்கெட்டுகள் விழ மறுமுனையில் ஜடேஜா களத்தில் நின்றார் . கடைசி மூன்று ஓவர்களில் இந்திய அணியின் வெற்றிக்கு 17 ரன்கள் தேவைப்பட்டது . ரஷீத் கான் வீசிய 48வது ஓவரில் 4 ரன்கள் மட்டுமே எடுக்கப்பட்டது . அஃப்டாப் வீசிய 49வது ஓவரில் 4 ரன்கள் எடுக்கப்பட்டது . கடைசி ஓவரில் 7 ரன்கள் தேவை என்ற நிலையில் , கடைசி ஓவரை ரஷீத் கான் வீசினார் . ஆஃப்கானிஸ்தானின் வெற்றிக்கு ஒரு விக்கெட் மட்டுமே தேவைப்பட்டது . கடைசி ஓவரின் இரண்டாவது பந்தை ஜடேஜா தூக்கி அடிக்க பவுண்டரி லைனிற்கு சற்று முன் பந்து பிட்ச் ஆகியதால் பவுண்டரி ஆனது . அடுத்து மூன்று ரன்கள் தேவைப்பட , ஜடேஜா ஒரு ரன்னும் கலீல் ஒரு ரன்னும் எடுத்தனர் . போட்டி டிரா ஆன நிலையில் , வெற்றிக்கு ஒரு ரன் மட்டுமே தேவைப்பட்ட நிலையில் , ஐந்தாவது பந்தில் ஜடேஜா தூக்கி அடித்து கேட்ச் கொடுத்து அவுட்டானார் . இதையடுத்து போட்டி டிரா ஆனது . வெற்றி பெற வேண்டிய போட்டியில் இந்திய அணி தோல்வியை தழுவியது ரசிகர்களுக்கும் வீரர்களுக்கும் பேரதிர்ச்சியாக அமைந்தது .


மல்லூவுட்டின் மெகா ஸ்டாரான மம்மூட்டி அநாயசமான நடிகர் என்பதையும் தாண்டி அவருக்கு வேறு சில முகங்களும் உள்ளன . அருமையான எழுத்தாளர் , தீவிர இலக்கிய காதலர் , இயற்கை விவசாயி , மனிதநேயம் மிகுதியில் தன் ரசிகர் மன்றம் மூலமாக பல எளியவர்களுக்கு கை கொடுத்துக் கொண்டிருக்கிறார் . இதெல்லாம் போக அவர் மிகப்பெரிய கார் காதலர் என்பது எத்தனை பேருக்கு தெரியும் ? யெஸ் ! பர்ஃபார்மென்ஸில் பட்டையை கிளப்பும் எந்த காரும் இந்திய சந்தைகளை தொட்ட சில நாட்களிலேயே மம்மூட்டியின் போர்டிகோவில் பார்க்கலாம் . அந்த வகையில் மம்மூக்காவின் கரங்களில் இருக்கும் கார்களின் எண்ணிக்கை முக்கால் சதத்தை தொடுகிறது என்கிறார்கள் அவரது உதவியாளர்கள் . இந்நிலையில் மம்மூக்காவின் கார் கிரேஸை கவனித்து வைத்து , அதையே கதைக்கருவாக்கி செம பரபர திரைக்கதை ஒன்றை தயார் செய்திருக்கிறாராம் கேரளத்து புது முக இயக்குநர் அஜீ . மம்மூக்காவிடமும் கதையை சொல்லி ஓ . கே . வாங்கிவிட்டாராம் . தலைவர் கமிட் ஆகியிருக்கும் பெரிய பேனர் படங்களை முடித்த பின் இந்த கார் ப்ராஜெக்டில் கால் வைப்பார் ஸாரி ஸ்டியரிங்கை பிடிப்பார் என்கிறார்கள் . ஒரு கார்ப்பரேட் கார் டிஸைனர் , ஒரு சாதாரண கார் மெக்கானிக் என்று இரண்டு கேரக்டர்களாம் மம்மூட்டிக்கு . தென்னிந்தியாவில் கார்களை வைத்து நடக்கும் தங்க கடத்தல் மற்றும் உடலுறுப்பு கடத்தல் விஷயங்களை கார்களை வைத்தே இந்த இரண்டு கேரக்டர்களும் இணைந்து மடக்குவதுதான் தீம் என்கிறார்கள் . உள்ளே ஏகப்பட்ட ஆக்ஷன் பிளாக்குகளாம் . படத்திற்காக மம்மூட்டியின் சொந்த கலெக்ஷனிலிருக்கும் அவரது செம ஃபேவரைட் கார்கள் சிலவும் பயன்படுத்தப்பட இருக்கிறது என்கிறார்கள் . ஆக மம்மூட்டியோடு இணைந்து அவரது கார்களும் அரிதாரம் பூசப்போகின்றன . எந்த கேரக்டராக இருந்தாலும் இறங்கியடிக்கும் மம்மூட்டிக்கு அவரது இஷ்ட கேரெக்டரென்றால் கசக்காவா செய்யும் ! பின்னுங்க மம்மூக்கா .


அதிமுகவில் இருந்து நிரந்தரமாக விலகிவிட்டதாகவும் , வேறு எந்த அணியிலும் சேரப்போவதில்லை என்றும் பிரபல நாட்டுப்புற பாடகி அனிதா குப்புசாமி தெரிவித்துள்ளார் . நாட்டுப்புறப் பாடகியான அனிதா குப்புசாமி , பன்முக தன்மை கொண்டவர் . இவர் பீகார் மாநிலத்தை சேர்ந்தவராக இருந்தாலும் , தமிழ் கிராமியப் பாடல்களை அச்சுபிசகாமல் பாடுவதில் திறமையானவர் . பிரபல நாடடுப்புறக் கலைஞரும் , ஆய்வாளரும் , பாடகருமான குப்புசாமியை , அனிதா காதலித்து திருமணம் செய்து கொண்டார் . இவர்கள் இணைந்து மேடை கச்சேரிகள் நடத்தும்போது பார்வையாளர்கள் உற்சாகத்துடன் இருந்து வருவர் . கடந்த 2013 ஆம் ஆண்டு மறைந்த ஜெயலலிதா முன்னிலையில் , அதிமுகவில் தன்னை இணைத்துக் கொண்டார் அனிதா குப்புசாமி . சட்டப்பேரவை மற்றும் நாடாளுமன்ற தேர்தல் பிரச்சாரங்களின்போது , அதிமுகவுக்கு ஆதரவாக பிரச்சாரத்தில் ஈடுபட்டார் . அதிமுகவின் தலைமைக் கழக பேச்சாளராகவும் அவர் வலம் வந்தா . எதிர்கட்சிகளை சாடும்போது , சில நேரங்களில் அனிதா பாட்டாகவே பாடி அதிமுகவினரை குழிப்படுத்தியுள்ளார் . முன்னாள் முதலமைச்சர் ஜெயலலிதா மறைவுக்குப் பிறகு , கட்சி நடவடிக்கைகளில் பங்கேற்காமல் இருந்து வந்தார் . இந்த நிலையில் , அனிதா குப்புசாமி , அதிமுகவை விட்டு விலகுவதாக இன்று செய்தியாளர்கள் சந்திப்பின்போது கூறியுள்ளார் . சென்னை , ஆர் . ஏ . புரத்தில் செய்தியாளர்களிடம் பேசிய அவர் , தலைமை பிடிக்காததால் , அதிமுகவில் இருந்து விலகுவதாகவும் , வேறு எந்த அணியிலும் இணையப்போவதில்லை என்றும் கூறினார் . இது குறித்து , தனது பேஸ்புக் பக்கத்தில் , அரசியலில் இருந்து நிரந்தரமாக விலகிவிட்டேன் என்று அதிகாரப்பூர்வமாக பத்திரிகையில் அறிவித்துவிட்டேன் . யாராவது திரித்துச் சொன்னால் நம்பாதீர்கள் என்று பதிவிட்டுள்ளார் அனிதா குப்புசாமி .


தளபதி விஜய் நடிப்பில் இயக்குனர் ஏ . ஆர் . முருகதாஸ் இயக்கிவரும் திரைப்படம் தளபதி 62 . அட்டகாசமாக தயாராகி வரும் இந்த திரைப்படத்தின் படப்பிடிப்பு , இப்போது பாதிக்கும் மேல் வெற்றிகரமாக நிறைவடைந்திருக்கிறது . அரசியல் பற்றி வெளிப்படையாக பேசப்போகு படம் என்பதாலும் , தளபதி விஜயின் படம் என்பதாலும் , இந்த ”தளபதி 62” படத்திற்கான எதிர்பார்ப்பு இப்போதே அதிகரித்திருக்கிறது . இந்த திரைப்படத்தில் விஜய்க்கு ஜோடியாக கீர்த்தி சுரேஷ் நடித்து வருகிறார் . சமீபத்தில் கூட தளபதி 62 படப்பிடிப்பின் போது எடுக்கப்பட்ட ஒரு புகைப்படம் , கீர்த்தி சுரேஷ் மீது ரசிகர்களுக்கு கோபத்தை ஏற்படுத்தி இருக்கிறது . கீர்த்தி சுரேஷ் சோஃபாவில் அமர்ந்திருக்க , விஜய் தரையில் அமர்ந்திருப்பது போன்ற ஒரு புகைப்படம் , இணையத்தில் வெளியாகி பரபரப்பை ஏற்படுத்தி இருந்தது . தற்போது இந்த தளபதி 62 திரைப்படம் , விஜய்க்காக எழுதப்பட்ட கதை இல்லை . என ஏ . ஆர் . முருகதாஸ் கூறி இருக்கிறார் . இந்த படத்தை அவர் சூப்பர் ஸ்டார் ரஜினியிடம் தான் முதலில் கூறினாராம் . அவரும் இந்த கதையை கேட்ட பிறகு அதில் நடிக்க ஒப்புக்கொண்டாராம் . பிறகு சில காரணங்களால் அவரால் இந்த படத்தில் நடிக்க முடியாமல் போய்விட்டது . அதன் பிறகு தளபதி விஜய்க்கு ஏற்ப கதையில் சில மாறுதல்கள் செய்து , தளபதி 62 திரைப்படத்தை விஜய்க்கு ஏற்ற படமாக இப்போது எடுத்து வருகிறாராம் முருகதாஸ் .


ஆஸ்திரேலியாவுக்கு எதிரான 2 - ஆவது டெஸ்ட் கிரிக்கெட் போட்டியில் தென் ஆப்பிரிக்க அணி ஒரு இன்னிங்ஸ் 80 ஓட்டங்கள் வித்தியாசத்தில் வெற்றி பெற்றது . இதன் மூலம் , 3 டெஸ்ட் போட்டிகள் கொண்ட தொடரை 2 - 0 என்ற கணக்கில் தென் ஆப்பிரிக்க அணி கைப்பற்றியுள்ளது . முன்னதாக , இந்த இரு அணிகளுக்கு இடையேயான 2 - ஆவது டெஸ்ட் கிரிக்கெட் போட்டி ஆஸ்திரேலியாவின் ஹோபர்ட் நகரில் சனிக்கிழமை தொடங்கியது . இதில் டாஸ் வென்ற தென் ஆப்பிரிக்க அணி பந்துவீச தீர்மானித்தது . முதலில் பேட் செய்த ஆஸ்திரேலிய அணி தனது முதல் இன்னிங்ஸில் 32.5 ஓவர்களிலேயே அனைத்து விக்கெட்டுகளையும் இழந்து 85 ஓட்டங்கள் எடுத்தது . அணியின் கேப்டன் ஸ்டீவன் ஸ்மித் மட்டும் அதிகபட்சமாக 48 ஓட்டங்கள் எடுத்தார் . தென் ஆப்பிரிக்கத் தரப்பில் பிலாண்டர் அபாரமாக 5 விக்கெட்டுகள் சாய்த்தார் . இதையடுத்து தனது முதல் இன்னிங்ஸை தொடங்கிய தென் ஆப்பிரிக்க அணி , 100.5 ஓவர்களில் அனைத்து விக்கெட் இழப்புக்கு 326 ரன்கள் குவித்தது . டி காக் அதிகபட்சமாக சதம் கடந்து 104 ஓட்டங்கள் எடுத்தார் . ஆஸ்திரேலியத் தரப்பில் ஹேஸில்வுட் அதிகபட்சமாக 6 விக்கெட்டுகள் வீழ்த்தி அசத்தினார் . இதையடுத்து , முதல் இன்னிங்ஸில் 241 ஓட்டங்கள் பின்தங்கிய ஆஸ்திரேலிய அணி தனது 2 - ஆவது இன்னிங்ஸை தொடங்கியது . 3 - ஆவது நாளான திங்கள்கிழமை ஆட்டநேர முடிவில் அந்த அணி 36 ஓவர்களில் 2 விக்கெட் இழப்புக்கு 121 ஓட்டங்கள் எடுத்திருந்தது . இந்நிலையில் , 4 - ஆவது நாளான செவ்வாய்க்கிழமை ஆட்டத்தை கவாஜா 56 , ஸ்மித் 18 ஓட்டங்களுடன் தொடங்கினர் . இதில் கவாஜா 64 ஓட்டங்களில் பெவிலியன் திரும்ப , தொடர்ந்து வந்த வோஜஸ் 2 ஓட்டங்களில் நடையைக் கட்டினார் . ஸ்மித் சற்று நிலைக்க , மறுமுனையில் பெர்குசன் , நெவில் ஒற்றை இலக்கத்தில் ஆட்டமிழக்க , மென்னி , ஸ்டார்க் டக் அவுட் ஆயினர் . தகுந்த பார்ட்னர்ஷிப் கிடைக்காத ஸ்மித் 31 ஓட்டங்களில் ஆட்டமிழந்தார் . நாதன் லயன் 4 ஓட்டங்கள் எடுத்தார் . இறுதியில் , 60.1 ஓவர்களில் 161 ஓட்டங்களுக்கு அனைத்து விக்கெட்டுகளையும் இழந்தது ஆஸ்திரேலிய அணி . ஹேஸில்வுட் 6 ஓட்டங்களுடன் ஆட்டம் இழக்காமல் இருந்தார் . தென் ஆப்பிரிக்கத் தரப்பில் அப்பாட் அதிகபட்சமாக 6 விக்கெட்டுகளும் , ரபாடா 4 விக்கெட்டுகளும் வீழ்த்தினர் . இதனால் , தென் ஆப்பிரிக்க அணி ஒரு இன்னிங்ஸ் 80 ரன்கள் வித்தியாசத்தில் வெற்றி பெற்றது . கைல் அப்பாட் ஆட்டநாயகனாக அறிவிக்கப்பட்டார் .


ஐஸ்வர்யாராய் - அபிஷேக் விமான நிலையத்தில் சண்டையா . . ? வெளிவந்த பகீர் வீடியோ . . ! உலக அழகி என்றாலே உடனே நம் மனதில் வந்து நிற்பது ஐஸ்வர்யா ராய் தான் . இவர் பாலிவுட் நடிகரும் அமிதாப்பச்சனின் மகனுமான அபிஷேக் பச்சனை கடந்த 2007 ஆம் ஆண்டு , திருமணம் செய்துக்கொண்டார் . இவர்களுக்குஆராதனா என்ற பெண் குழந்தை உள்ளது . சமீபத்தில் அபிஷேக் மற்றும் ஐஸ்வர்யா இவர்கள் இருவருக்கும் இடையில் சண்டை ஏற்பட்டு உள்ளதாக தகவல் வெளியானது இதற்கு முன்னதாக , தனது மகள் ஆராதனாவை , அபிஷேக் பச்சனின் தாயுடன் பழக விட மாட்டார் என செய்திகள் வெளியானது . இந்நிலையில் தான் , உலகக் கோப்பை கால்பந்து போட்டியை காண வெளிநாடு சென்று மும்பை திரும்பினர் . அப்போது தனது மகள் ஆராதனாவின் கையை பிடிக்க அபிஷேக் பச்சன் முயல்கிறார் . அப்போது , ஐஸ்வர்யா ராய் , அவருடைய கையை விலகி விடுவது போன்ற வீடியோ வெளியாகி பரபரப்பை ஏற்படுத்தியது . இது குறித்து தற்போது தனது ட்விட்டர் பக்கத்தில் பதிவிட்டுள்ள நடிகர் அபிஷேக் பச்சன் , செய்தியை வெளியிடும் போது , தவறாக வெளியிட கூடாது . பொறுப்புணர்வுடன் நல்ல செய்தியை உண்மை தன்மையை வெளிப்படுத்த வேண்டும் . . தேவை இல்லாமல் கற்பனை செய்திகளை வெளியிட்டு வதந்தியை பரப்ப வேண்டாமே . . . . என கேட்டுக் கொண்டு உள்ளார் .


யு - 19 உலகக் கோப்பையை கைப்பற்றியுள்ள இந்திய அணிக்கு , பிசிசிஐ பரிசுத்தொகை அறிவித்துள்ளது . இதில் , பயிற்சியாளர் ராகுல் திராவிட் ரூ . 50 லட்சமும் , அணி வீரர்கள் தலா ரூ . 30 லட்சமும் பரிசு வழங்கப்படும் என அறிவிக்கப்பட்டுள்ளது . இதே போன்று பந்துவீச்சு பயிற்சியாளர் பராஸ் மாம்ப்ரே , ஃபீல்டிங் பயிற்சியாளர் அபய் சர்மா உள்ளிட்ட அணியின் உதவிப் பணியாளர்களுக்கு தலா ரூ . 20 லட்சம் பரிசுத்தொகை அறிவிக்கப்பட்டுள்ளது பிசிசிஐயின் இந்த அறிவிப்பபுக்கு பயிற்சியாளர் டிராவிட் கடும் அதிருப்தியை வெளிப்படுத்தியுள்ளார் . பயிற்சியாளர்கள் அனைவருக்கும் ஒரே மாதிரியான பரிசுத்தொகையை அளித்திருக்க வேண்டும் என்றும் , , தனக்கு மட்டும் அதிகமாகப் பரிசுத்தொகை வழங்குவது ஏன் ? என்றும் அவர் கேள்வி எழுப்பியுள்ளார் . மற்ற பயிற்சியாளர்களும் அணியின் வெற்றிக்காகப் பாடுபட்டுள்ளார்கள் . எனவே பயிற்சியாளர்கள் அனைவருக்கும் ஒரே மாதிரியாகப் பரிசுத்தொகை வழங்கவேண்டும் என பிசிசிஐயிடம் ராகுல் டிராவிட் தனது அதிருப்தியையும் கோரிக்கையையும் வெளிப்படுத்தியுள்ளார் . டிராவிட்டின் இந்த ஓபன் ஸ்டேட்மெண்டுக்கு கிரிக்கொட் வீரர்கள் பலத்த ஆதரவை அளித்துள்ளனர் . தனக்கு மட்டும் கிடைத்தால் போதும் என்று நினைத்து வாழும் மனிதர்களிடையே அனைவரையும் சமமாக நினைக்கும் டிராவிட்டின் நல்ல மனசை ரசிகர்கள் கொண்டாடி வருகின்றனர் .


க தலைவர் கருணாநிதியின் மகளும் , எம் . பியுமான கனிமொழி டெல்லியில் தனது நண்பர்களிடம் கண்ணீர் விட்டு அழுததாக தகவல் வெளியாகியுள்ளது . தற்போது தி . மு . க மகளிர் அணி தலைவியாகவும் மாநிலங்களவை உறுப்பினராகவும் இருக்கிறார் கனிமொழி . இந்த எம் . பி . , பதவியையும் , மகளிர் அணி தலைவி பதவியையும் பெற கனிமொழி பட்ட பாடு அவருக்கு நெருக்கமானவர்களுக்கு மட்டுமே தெரியும் . என்ன தான் கருணாநிதியின் செல்ல மகளாக இருந்தாலும் அவ்வளவு சீக்கிரமாக கனிமொழிக்கு தி . மு . க . வில் பொறுப்புகள் வழங்கப்படவில்லை . தி . மு . க . வில் இருந்தாலும் கூட அக்கட்சியின் கூட்டங்களில் பேசுவதற்கான வாய்ப்பு மட்டுமே கனிமொழிக்கு வழங்கப்பட்டு வந்தது . பின்னர் பெரும்பாடு பட்டு கனிமொழி எம் . பி பதவியை பெற்றார் . ஆனால் கனிமொழியும் – ஆ . ராசாவுடன் இணைந்து தயாநிதிமாறனுடன் மோதிக் கொண்டிருந்தார் . இதனை எல்லாம் ஸ்டாலின் அமைதியாக வேடிக்கை மட்டுமே பார்த்துக் கொண்டிருந்தார் . இதன் பிறகு குடும்ப பிரச்சனையால் தயாநிதிமாறன் ஒதுக்கிவைக்கப்பட்ட பிறகு டெல்லியில் கனிமொழியின் கை ஓங்கியது . 2009 தேர்தலில் தி . மு . க . வெற்றி பெற்ற போது கனிமொழி மத்திய அமைச்சராவது உறுதி என்று பேச்சு அடிப்பட்டது . ஆனால் அமைச்சர் பதவியைம் கிடைக்கவில்லை . இந்த அளவிற்கு கருணாநிதி இருக்கும் போதே கனிமொழி தனக்கான இடத்திற்கு பெரும் போராட்டம் நடத்தி வந்தார் . இந்த நிலையில் தான் கருணாநிதி உடல் நலிவுற்றுள்ளது . எனவே இதன் பிறகு தனக்கு தி . மு . க . வில் எந்த அளவிற்கு முக்கியத்துவம் இருக்கும் . அடுத்த முறை மாநிலங்களவை தேர்தலில் போட்டியிடவே வாய்ப்பு கிடைக்குமா ? மகளிர் அணி தலைவி பதவியில் தான் தொடர்வேனா ? தனக்காக கட்சியில் இனி யார் பேசுவார்கள் என்றெல்லாம் கனிமொழி யோசித்து வந்த நிலையில் தான் , டெல்லியில் இதை பற்றி பேசும் போது தன்னை அறியாமல் கதறியதாகவும் , அவரை அவரது நண்பர்கள் சமாதானம் செய்ததாகவும் தகவல் வெளியாகியுள்ளது .


அதாகப்பட்டது ! . . . தி . மு . க . வின் செயல் தலைவரான ஸ்டாலின் இன்று ஒரு அறிக்கை வெளியிட்டிருக்கிறார் . அதில் தமிழகத்தில் மதுக்கடைகள் புதிது புதிதாக திறக்கப்பட்டுக் கொண்டே போவதாகவும் , தமிழகம் தள்ளாடுகிறது , தமிழ் பெண்கள் திண்டாடுகிறார்கள் என்று அதில் கசிந்துருகி கண்ணீர் வடித்திருக்கிறார் இப்படி . . . “2016 தேர்தல் அறிக்கையில் ‘படிப்படியாக டாஸ்மாக் மதுக்கடைகள் மூடப்படும்’ என்று அறிவித்திருந்த அ . தி . மு . க . ஓட்டுக்களை வாங்கி , ஆட்சிக்கு மீண்டும் வந்ததும் தனது புத்தியை காட்டுகிறது . தமிழகமெங்கும் புதிதுபுதிதாக மதுக்கடைகளை துவங்கிக் கொண்டே இருக்கிறார்கள் . இந்த மாநிலத்தை மதுவால் மதிமயக்கத்திலேயே தள்ளாடியபடி வைத்திருக்க முனைகிறது குதிரை பேர அரசு . உச்சநீதிமன்றமே இதற்கெல்லாம் கடிவாளம் போட்டாலும் கூட நகராட்சி , மாநில மற்றும் தேசிய நெடுஞ்சாலைகளை மாற்றி மாற்றியமைத்து குறுக்கு வழிகளை கண்டுபிடித்து மது விற்பனையை பெருக்கிக் கொண்டே இருக்கிறார்கள் . இந்த மதுக்கடைகளுக்கு எதிராக் தாய்மார்கள் போராடி போராடி ஓய்ந்து கிடக்கின்றனர் . மதுவில் கணவன் மூழ்குவதால் கண்ணீரில் குடும்பம் மூழ்குவதை கண்டு வருந்தி அழுகிறார்கள் . தமிழக தாய்மார்களை அவதியுற வைக்கும் இந்த குதிரை பேர அரசுக்கு மன்னிப்பே கிடையாது . ” என்று நீள்கிறது அந்த அறிக்கை . செயல் தல ! யின் இந்த கண்ணீர் அறிக்கையை எடுத்து வைத்து அவரை வகையாக விமர்சிக்க துவங்கியிருக்கின்றனர் இணைய அ . தி . மு . க . பிரிவினர் . அதில் ஒரு விஷயம் மிக முக்கியமானது . . . அதாவது தி . மு . க . வின் பெரும்புள்ளியும் , பெரும் செல்வந்தரும் , கருணாநிதி மற்றும் ஸ்டாலினுக்கு மிக நெருங்கியவருமான ஜெகத்ரட்சகன் மது தயாரிப்பு ஆலையை நடத்தி வருகிறார் . இதை குறிப்பிட்டு காட்டியிருக்கும் அ . தி . மு . க . டீம் ‘உங்க கட்சிப்புள்ளி சரக்கை ஆலை போட்டு காய்ச்சி சம்பாதிக்கிறார் . அந்த காசையும் வாங்கி உங்க கட்சி வண்டி ஓடுது . அவரை திருந்தச்சொல்லுங்க முதல்ல , அல்லது அவரை திருத்துங்க முதல்ல . ஒருவேளை ஜெகத்ரட்சகன் மது தயாரிப்பை நிறுத்தாட்டி , நீங்க அவரை கட்சியிலிருந்து நீக்குங்க . இன்னும் உங்க கட்சிப் புள்ளிங்க யாரெல்லாம் மது ஆலை வெச்சிருக்காங்கன்னு தோண்டி எடுத்து விபரங்களை தருவோம் ! நீலி கண்ணீர் வடிச்சு மக்களை ஏமாத்துற காலமெல்லாம் மலையேறி போச்சு . என்னமோ உங்க ஆட்சியில பூரண மது விலக்கு இருந்த மாதிரி சீன் போடுறீங்க ! தமிழக சாலைகளில் சாராய ஆறை ஓடவைத்து அதில் அரசியல் செய்தது யாரென்று மக்களுக்கு தெரியும் . காய்ச்சினவன் புண்ணியவான் , விற்கிறவன் மட்டும் பாவியா என்னாங்க ஸ்டாலின் நியாயமிது ? ” என்று பொளந்து கட்டுகிறார்கள் . இதற்கு என்ன பதில் தரப்போகிறது ஸ்டாலின் வட்டாரம் ?


தமிழில் நேரம் படத்தின் மூலம் அறிமுகமானவர் நஸ்ரியா நாசிம் . இவர் நடித்த ராஜா ராணி , நையாண்டி , வாயை மூடி பேசவும் உள்ளிட்ட பல படங்கள் நல்ல வெற்றியை தந்தது . இதற்கிடையில் , பின்னர் மலையாள நடிகர் பகத் பாசிலை திருமணம் செய்து கொண்ட நஸ்ரியா , திருமணத்திற்கு பிறகு மீண்டும் தற்போது நடிக்க முடிவு எடுத்து உள்ளார் . இந்த நிலையில் , கடந்த வாரம் நஸ்ரியா தனது ட்விட்டர் பக்கத்தில் , தான் மீண்டும் சினிமாவில் நடிக்க உள்ளதாக பதிவு செய்து உள்ளார் . நடிகை நஸ்ரியாவிற்கு தல அஜித்துடன் நடிக்க வேண்டும் என அதிக ஆசை என பலமுறை கூறி உள்ளார் என்பது குறிப்பிடத்தக்கது . இது ஒரு பக்கம் இருக்க , அஜித் நடித்து வரும் விஸ்வாசம் படத்தின் படப்பிடிப்பு இறுதிக்கட்டத்தை நெருங்கிய நிலையில் , அஜித் அடுத்ததாக எச் . வினோத் இயக்கத்தில் நடிக்க இருக்கிறார் என்பது குறிப்பிடத்தக்கது . இதற்கான வேலைகள் மும்முரமாக நடத்து வருகிறது . இதில் நஸ்ரியா நடிப்பதர்கான வாய்ப்பு அதிகமாக உள்ளது என்ற தகவல் வெளியாகி உள்ளது . அஜித்துடன் நஸ்ரியா நடித்தால் , நஸ்ரியாவிற்கு இது நல்ல என்ட்ரியாக இருக்கும் என்பது குறிப்பிடத்தக்கது .


கரெக்ட்டா ஸ்கெட்ச் போட்டு கேரவன் உள்ளேயே வைத்து டால் அடிக்கும் நடிகையை டல் ஆக்கிய நடிகர் ! தமிழ் சினிமா கதாநாயகர்களுக்கென்று பாகவதர் காலத்தில் இருந்து ஒரு அளவுகோல் இருக்கிறது . சிவப்பு நிறம் , சீரான உடல் , தொப்பையற்ற அடி வயிறு , ரப்பராய் வளைந்து நடனம் , பறந்து அடிக்கும் ஃபார்முலாக்கள் என்று சொல்லிக் கொண்டே போகலாம் . ஆனால் இந்த சம்பிரதயாத்தை அடித்து நொறுக்கிவிட்டு ஹீரோவாகி தெறிக்கத் தெறிக்க ஹிட் கொடுத்த நபர்களும் சிலர் இருக்கிறார்கள் . அவர்களில் ஒருவர்தான் இன்று நாம் மீட் பண்ணப்போகும் அண்ணன் . மற்ற விஷயங்களில் சம்பிரதாயங்களைப் பொய்யாக்கி இருந்தாலும் கூட ‘மேற்படி’ விஷயத்தில் மட்டும் மூத்த நடிகர்களுக்கே சவால் விடுவதில் பலே கில்லாடி . ஆமாம் , உடன் நடிக்கும் மட்டுமல்ல நடிக்காத ஹாட் ஹீரோயின்களை கூட கரெக்ட் செய்து கவிழ்ப்பதில் அண்ணனிடம் அவனவன் பிச்சை எடுக்க வேணும் பாஸ் பிச்சை . வழக்கமாக ஹீரோக்கள் தன் புஜத்தை காட்டி , பணத்தைக் காட்டி , ஸ்டைலைக் காட்டி ஹீரோயின்களை பிராக்கெட் செய்வார்கள் . பட் இங்கே தலைவனின் வித்தையே தனி . சிம்பிள் பேச்சும் , ஹம்பிள் வார்த்தைகளும்தான் இவரது பலம் . புதுப் பட ஷுட் துவங்கிய நாட்களில் பெரிதாய் ஹீரோயின்களைக் கண்டுக்கமாட்டார் . ஆனால் நாயகிக்கே தெரியாமல் அவரது பிளஸ் மற்றும் மைனஸ்களை தெளிவாய் அளவெடுத்து வைத்திருப்பார் . கண்டு கொள்ளாத , வழியாத இந்த ஹீரோவை பார்த்து நாயகிகளுக்கே ஒரு பிரமிப்பு வரும் . அதுவும் கேமெரா முன் இவர் நடத்தும் அதகள நடிப்பை பார்த்து அசந்து போய் , அவர்களாகவே கேரவேனுக்குள் சென்று சந்திப்பார்கள் . இது பாம்பை அதன் பொந்துக்குள் சென்று தவளை ‘ஹலோ டியூட்’ என்று சொல்வதற்கு சமம் . அப்படி தானாக வந்துவிட்ட ஹீரோயினிடம் பம்முவார் பாருங்க , செம்ம பம்மல் . அந்த நேரங்களில் ஹீரோயினின் பிளஸ் , மைனஸ் , நீள அகலங்களை சொல்லி மெர்சலாக்குவார் . ‘வாவ் எவ்ளோ கரெக்டா ஜட்ஜ் பண்ணி வெச்சிருக்கார் ! ’ என்று மெர்சலாகும் அந்த பொண்ணுங்க . அப்புறம் ரெண்டு நாட்கள் கழித்து அவர்களின் பொழுது போக்கே இவரது கேரவேன் என்றாகும் . பின் மெதுவாக தன் வாலை நீட்ட துவங்குவார் அண்ணன் . இப்படித்தான் சமீபகாலமாய் தமிழ் திரையுலகில் முன்னேற துவங்கியிருக்கும் பொண்ணை மடக்கி முடித்தார் அண்ணன் . அதுவும் இங்கில்லை ! ஃபாரீன் மண்ணில் . பால்கோவாவை பிளீச் பண்ணின மாதிரி அப்படியொரு பளீர் வெள்ளை நிறம் அந்த பொண்ணு . டான்ஸுல பின்னி எடுக்கிற அந்த புள்ளையோட வளைவு சுளிவுகளை பார்த்தால் கட்ட பிரம்மச்சாரிகளுக்கு கல்யாண பைத்தியம் பிடிச்சாட்டும் . நம்ம அண்ணன் மட்டும் விதிவிலக்கா என்ன ? அதுவும் ஜோடியா வேற நடிக்குது பொண்ணு . டூயட்டுகளில் அங்கேயிங்கே ஆபத்தான வளைவு , மேடுகளில் கைகள் பட்டுவிட உள்ளூர காமக்காய்ச்சல் அண்ணனை படுத்தியெடுத்துவிட்டது . லேசுபாசாய் தன் பீலிங்கை கொட்டிவிட்டார் . ஆனால் பொண்ணுக்கு புரியவில்லை . புரிந்தாலும் ஓ . கே . சொல்லாத நிலை . இந்த நிலையில் ஷூட்டிங்கில் ஒரு காட்சி , ‘ரெண்டு பேரும் அப்படியே கையை பிடிச்சுட்டு சும்மா ஏதாச்சும் பேசிட்டு இருங்க . ஜஸ்ட் ஷூட் பண்ணி பேக் கிரவுண்ட் சாங்குக்கு சேர்த்துக்குறோம் . ’ என்று டைரக்டர் சீனை விளக்கினார் . தூரத்தில் இருக்கிறது கேமெரா . பனிமலை சரிவு , மிதமான தூறல் , இதமான காற்று , சட்டென்று அம்மணியின் வலது கையை தூக்கிக் தன் கறுத்த கரங்களுக்குள் பொதிந்து கொண்டார் ஹீரோ . பிறகு ‘என்னடாம்மா தேவதை மாதிரி இருக்குற ! இவ்ளோ கலரா இருந்தா நானெல்லாம் எங்கே போறது ? என்ன சேர்த்து கட்டிக்கிறியா அப்போவாச்சும் கொஞ்சம் என் மேலேயும் கலர் ஒட்டிக்குதான்னு பார்ப்போம் . ” என்று இவர் பேச பேச பொண்ணுக்கு காய்ச்சலே வந்துவிட்டது . பொண்ணு உருகுது என்று தெரிந்ததும் விடுவாரா அண்ணன் , ‘உன் உடம்புல வெயில் படுற பிரதேசங்களே இம்புட்டு வெளீர்ன்னு இருந்துச்சுன்னா , வெயில் மறைவு பிரதேசங்கள் எப்படி பளீர்ன்னு இருக்கும் . நைட்டு கரெண்ட் போச்சுன்னா பதறவே வேணாம் நீ நின்னாலே போதும் டபுள் டியூப்லைட் போட்டா மாதிர் வெளிச்சம் வெளுத்தெடுக்கும் . அதுல இருந்து நானும் கொஞ்சம் கலர்ஃபுல் கரெண்ட் எடுத்துக்கவா ? ’ என்று பிட்டை போட்டுத் தாக்கினார் . மொத்த யூனிட்டும் மானிட்டரில் அண்ணனின் லிப் மூவ்மெண்ட்ஸை வைத்து அத்தனையையும் கணித்து சிரிப்பாய் சிரிக்கிறது . ஆனால் தயாரிப்பாளர் செய்வதற்கு ஆட்சேபணை சொல்ல முடியுமா ? வாயை மூடிக் கொண்டு காட்சியை மட்டும் பார்த்தார்கள் . ஷூட் முடிந்தது , பேக் அப் ஆனது . ஹீரோ , ஹீரோயின் இருவரையும் தாங்கிக் கொண்டு ஒரே கேரவேன் ஹோட்டலுக்கு புறப்பட்டது . ஹோட்டலுக்கு செல்லும் முன் படு பிரத்யேகமாக அம்மணியின் ஆக பெரிய ரகசியங்களை தரிசித்துவிட்டார் ஹீரோ . கேரவேன் ஹோட்டலுக்கு வந்து நின்று இறங்கியது , அந்த பஞ்சுமிட்டாய் தலை காமெடியன் இவரிடம் கேட்டது ‘ப்ரோ எத்தனை யூனிட் கரெண்ட் எடுத்தீங்க ? ’ என்றுதான் . இது எப்டியிருக்குது ?


‘தயாரிப்பாளர் சங்க அலுவலகத்துக்குப் பூட்டுப் போட்டவர்கள் ஏற்கனவே திட்டமிட்டு தொடர்ந்து பிர்ச்சனை செய்துவந்தவர்கள்தான் . அவர்களைப் பொருட்படுத்தப்போவதில்லை . சிறு தயாரிப்பாளர்கள் மேல் எந்த அக்கறையும் இல்லாதவர்கள் அவர்களை எப்படி எதிர்கொள்வது என்பது எனக்குத் தெரியும்’ என்கிறார் தயாரிப்பாளர் சங்கத்தலைவர் விஷால் . நேற்று தயாரிப்பாளர் சங்கத்துக்கு எதிரணியினர் பூட்டுப்போட்டு , விஷால் மீது ஏகப்பட்ட அவதூறுகளை அள்ளி வீசியபோது , ஏறத்தாழ தலைமறைவாக இருந்த விஷால் இரவில் தனது ஆதரவாளர்களுடன் ஒரு நட்சத்திர ஹோட்டலில் ஆலோசனை நடத்தினார் . பின்னர் நிருபர்களுக்கு மிக சுருக்கமாகப் பேட்டி அளித்த அவர் , ‘எனக்கு எதிராகப் போராடுபவர்களின் நோக்கம் கீழ்த்தரமானது . சங்கம் தொடர்பான கணக்கு வழக்குகள் விரைவில் பொதுக்குழுவில் சமர்ப்பிக்கப்படும் . இப்போது அவர்கள் போராடுவதற்குக் காரணம் இசைஞானி இளையராஜாவை வைத்து சங்கம் எடுக்கவிருக்கும் விழாவை தடுக்க நினைப்பதுதான் . அப்படி விழா நடந்து 10 கோடி ரூபாய் வசூலானால் அது சிறு தயாரிப்பாளர்களின் நலனுக்கே பயன்படுத்தப்படும் . அப்படி ஒரு நல்ல காரியம் நடந்துவிடாமல் தடுக்கவே இவர்கள் சதி செய்கிறார்கள்’ என்கிறார் விஷால் .


ஆசிய போட்டியில் 10 ஆயிரம் மீட்டர் ஓட்டப்பந்தயத்தில் மூன்றாவது இடத்தை பிடித்தும் , தகுதியிழப்பு செய்யப்பட்டதன் காரணமாக வெண்கல பதக்கத்தை தவறவிட்டார் தமிழக வீரர் லட்சுமணன் . இந்தோனேஷியாவில் 18வது ஆசிய விளையாட்டு போட்டிகள் நடந்துவருகிறது . மல்யுத்தம் , துப்பாக்கி சுடுதல் , குண்டு எறிதல் உள்ளிட்ட போட்டிகளில் இந்திய வீரர்கள் அசத்திவருகின்றனர் . இதுவரை 7 தங்கம் , 10 வெள்ளி , 19 வெண்கலம் என மொத்தம் 36 பதக்கங்களுடன் பதக்க பட்டியலில் இந்தியா 9வது இடத்தில் உள்ளது . 10 ஆயிரம் மீட்டர் ஓட்டப்பந்தயத்தில் கிடைத்திருக்க வேண்டிய வெண்கல பதக்கம் கை நழுவி சென்றுவிட்டது . ஆடவருக்கான 10 ஆயிரம் மீட்டர் ஒட்டப்பந்தயத்தின் இறுதிச் சுற்றுக்கு இந்தியா சார்பில் தமிழகத்தைச் சேர்ந்த லட்சுமணன் உள்பட 13 பேர் தகுதி பெற்றிருந்தனர் . இதில் , பஹ்ரைன் வீரர் ஹசன் சானி 28 நிமிடம் 35:54 விநாடிகளில் பந்தய தூரத்தை முதல் வீரராக கடந்து தங்கப் பதக்கத்தைத் தட்டினார் . மற்றொரு பஹ்ரைன் வீரர் ஆப்ரஹாம் செரோபென் 29 நிமிடம் 00:29 விநாடிகளில் பந்தய தூரத்தை எட்டி வெள்ளிப் பதக்கத்தைக் வென்றார் . தமிழக வீரர் லட்சுமணன் 29 நிமிடம் 44:91 விநாடிகளில் கடந்து 3வது இடம் பிடித்தார் . ஆனால் போட்டியின்போது லட்சுமணன் தனது டிராக்கிலிருந்து மாறி வெளியே கால் வைத்ததால் தகுதியிழப்பு செய்யப்பட்டார் . அதனால் மூன்றாவது இடம் பிடித்த அவருக்கு பதிலாக நான்காவது இடம்பிடித்த சீனாவின் சாங்காங் ஷாவோ வெண்கலப் பதக்கத்தை வென்றார் . கவனக்குறைவால் தமிழக வீரர் லட்சுமணன் , மூன்றாவது இடம்பிடித்தும் கூட வெண்கல பதக்கம் வெல்லும் வாய்ப்பை நழுவவிட்டார் .


உலகத்திலேயே பிரதமரின் புகைப்படத்தை போட்டு அரசு காலண்டர் எங்கேயாது பார்த்துரிக்கீங்களா எனவும் தமிழகத்தில் பாஜக ஆட்சி நடைபெற்று கொண்டிருக்கிறது எனவும் டிடிவி தினகரன் ஆதராவாளர் சி . ஆர் . சரஸ்வதி தெரிவித்துள்ளார் . மறைந்த முதலமைச்சர் ஜெயலலிதா அப்பல்லோ மருத்துவமனையில் சிகிச்சையில் இருந்தபோது அவர் இட்லி சாப்பிட்டார் என பரபரப்பு தகவலை வெளியிட்டவர் அதிமுக செய்தி தொடர்பாளராக இருந்த சி . ஆர் . சரஸ்வதி . பன்னீர்செல்வம் சசிகலாவுக்கு எதிராக போர்க்கொடி தூக்கியபோது அவருக்கு ஆதரவாக மக்கள் பலரும் பக்க பலமாக இருந்து வந்தனர் . அப்போது சி . ஆர் . சரஸ்வதி சசிகலாவுக்கு ஆதரவாக சின்னம்மா . . . சின்னம்மா என்று குரல் கொடுத்து கொண்டிருந்தார் . இதனால் கடுப்பான பொதுமக்கள் சி . ஆர் . சரஸ்வதிக்கு போன் போட்டு செம்ம திட்டு திட்டிருக்காங்க . அதையும் நேரடியாக வந்து தன்னை கொச்சையான வார்த்தையில் சிலர் திட்டுவதாக கமிஷனர் அலுவலகத்திலேயே புகார் கொடுத்தாங்க சி . ஆர் . சரஸ்வதி . சொத்துகுவிப்பு வழக்கில் சசிகலா சிறைக்கு சென்றதும் அவங்க ஆதரித்து வந்த டிடிவிக்கு துணையா நிக்கிறதுன்னு முடிவு பண்ணுனாங்க . ஆனால் எடப்பாடியே பன்னீர் பக்கம் சாய்ந்ததுனால டிடிவி குரூப் தனி டீமா வெளிய போனாங்க . இதனிடையே ஜெ இட்லியெல்லாம் சாப்பிடல . அவங்க சாப்பிடலன்னு சொன்னா மக்கள் யாரும் சாப்பிடமாட்டாங்கன்னு பொய் சொன்னோம்ன்னு பகீர் பேட்டியை வெளியிட்டாங்க சி . ஆர் . இதையடுத்து அடுத்தடுத்து அடிக்கடி பேட்டி கொடுத்த வந்த சி . ஆர் . சரஸ்வதி திடீர்ன்னு மீடியா பக்கமே வராம இருந்தாங்க . இந்நிலையில் ஓரங்கட்டப்பட்டு இருந்த டிடிவி சுயேட்சையா நின்னு ஆர் . கே . நகர் இடைத்தேர்தல்ல ஜெயிச்சிட்டாரு . இதுக்கப்புறம் சொல்லவா வேணும் . மீண்டும் ஓங்க ஆரம்பிச்சிடுச்சி டிடிவி டீம் குரல் . இதனிடையே தமிழக அரசு காலண்டரில் பிரதமர் நரேந்திர மோடியின் படம் இடம்பெற்றுள்ளது சர்ச்சையைக் கிளப்பியுள்ளது . ஈபிஎஸ் – ஓபிஎஸ் ஆகியோரை டம்மியாக வைத்து பாஜக தமிழகத்தில் மறைமுக ஆட்சி நடத்துகிறது என்றும் அதிமுகவின் இரட்டை இலை தாமரைப்பூவின் இலைகள் போல உள்ளன என்றும் விமர்சனங்கள் வந்த வண்ணம் உள்ளன . இதைதொடர்ந்து இன்று செய்தியாளர்களை சந்தித்த சி . ஆர் . சரஸ்வதி , உலகத்திலேயே பிரதமரின் புகைப்படத்தை போட்டு அரசு காலண்டர் எங்கேயாது பார்த்துரிக்கீங்களா எனவும் தமிழகத்தில் பாஜக ஆட்சி நடைபெற்று கொண்டிருக்கிறது எனவும் தெரிவிச்சிருக்காங்க . மேலும் ஆர் . கே . நகர் வெற்றி மாபெரும் வெற்றி எனவும் மத்திய ஆட்சியின் தயவில் இருக்கும் ஆளுங்கட்சியை எதிர்த்து ஜெயித்திருப்பது சாதாரண விஷயமா எனவும் கேள்வி எழுப்பியுள்ளார் .


‘வைரமுத்து மேலுள்ள அளவுக்கு அதிகமான பாசத்தால் கொஞ்சம் ஓவராகப்பேசிவிட்டேன் . ஆனால் அதற்காக வருந்தவோ மன்னிப்புக் கேட்கவோ போவதில்லை என்கிறார் இயக்குநரும் , வில்லன் நடிகருமான மாரிமுத்து . சமீபத்தில் வெளியான ‘பரியேறும் பெருமாள்’ உடபட பல படங்களில் வில்லனாக நடித்திருக்கும் மாரிமுத்து சமீபத்தில் அளித்த பேட்டி ஒன்றில் , ‘சின்மயி என்ற பெண்ணைத் தானே வைரமுத்து படுக்கைக்கு அழைத்தார் . அவர் ஒன்றும் ஆண்களை அழைக்கவில்லையே ‘ என்று அனல் தெறிக்கவிட்டிருந்தார் . இதற்கு லட்சுமி ராமகிருஷ்ணன் , நடிகர் சித்தார்த் உட்பட்டபலர் கடும் எதிர்ப்பு தெரிவித்திருந்தார்கள் . நடிகர் சித்தார்த் , ‘இவரை நான் வன்மையாக கண்டிக்கிறேன் . படங்களில்தான் வில்லனாக நடிக்கிறார் என்று பார்த்தால் நிஜ வாழ்க்கையிலும் வில்லனாகவே இருக்கிறார்’ என்று விமர்சித்திருந்தார் . முகநூல் , ட்விட்டர் வலைதளங்களிலும் கடுமையான வசவுகளை சம்பாதித்தார் மாரிமுத்து . இந்நிலையில் தனது மேற்படி கருத்துக்கு வலுத்துவரும் எதிர்ப்புகள் குறித்துப் பேசிய மாரிமுத்து , ’அதைப்பத்தி வருத்தப்பட ஒண்ணுமில்லை . வைரமுத்துவை எனக்கு ரொம்ப ரொம்ப புடிக்கும் . அதனால , அவர் மேல உள்ள பாசத்தைக்காட்டுறதுக்காக அப்பிடிப்பேசுனேன் . இதனால ஏற்பட்ட கெட்ட பேரை ரெண்டு நல்ல காரியம் பண்ணி ஆத்திக்கவேண்டியதுதான்’ என்று அலட்சியமாக சொல்கிறார் .


சங்கர் இயக்கத்தில் , கமல் ஹாசன் நடிப்பில் வெளியான இந்தியன் படத்தின் இரண்டாம் பாகம் திரைப்படத்தின் படப்பிடிப்பு விரைவில் நடத்தப்பட உள்ளதாகவும் , அதற்கான லொகேஷன் தேர்வு நடைபெற்று வருவதாகவும் கூறப்படுகிறது . இந்த நிலையில் , தேவர் மகன் படத்தின் 2 ஆம் பாகத்தில் நடித்து இயக்குவதாக தகவல் வெளியாகி உள்ளது . இந்தியன் 2 படத்துக்குப் பிறகு , தேவர் மகன் 2 படம் உருவாகும் என்று தகவல் வெளியாகி உள்ளது . இந்த தகவல் எந்த அளவுக்கு உண்மை என்பது தெரியவில்லை . ஆனாலும் , இது தொடர்பான செய்திகள் சமூக வலைத்தளங்களில் வைரலாகி வருகிறது . தேவர் மகன் திரைப்படம் , 1992 ஆம் ஆண்டு வெளியாகி வெற்றிகரமாக ஓடியது . இந்த படத்தில் கமல் ஹாசன் , சிவாஜி கணேசன் , நாசர் , ரேவதி , கவுதமி நடித்திருந்தனர் . இந்த படத்துக்கும் தேசிய விரும் கிடைத்தது . தேவர் மகன் படம் இந்தி , கன்னட மொழிகளிலும் ரீமேக் செய்யப்பட்டு வெளியிடப்பட்டு வெற்றிபெற்றது என்பது குறிப்பிடத்தக்கது .


சென்னை மற்றும் பெங்களூரு அணிகளுக்கு இடையேயான ஐபிஎல் போட்டி புனேவில் நேற்று நடைபெற்றது . இந்த போட்டியில் டாஸ் வென்ற சென்னை கேப்டன் தோனி , முதலில் பவுலிங்கை தேர்வு செய்தார் . இந்த ஐபிஎல் தொடர் தொடங்கியதிலிருந்து பவுலிங்கில் தொடர்ந்து சொதப்பிவந்த சென்னை அணி , நேற்று சிறப்பாக பந்துவீசியது . மெக்கல்லம் , கோலி , டிவில்லியர்ஸ் ஆகிய முக்கிய வீரர்கள் ஒற்றை இலக்க ரன்களில் அடுத்தடுத்து வெளியேறினர் . மந்தீப் சிங் , கோலின் டி கிராண்ட்ஹோம் , முருகன் அஸ்வினும் ஒற்றை இலக்கங்களில் வெளியேறினர் . அதிரடியாகவும் பொறுப்பாகவும் ஆடிய பார்த்திவ் படேல் மட்டும் அரைசதம் கடந்தார் . ஆனால் அவரும் 53 ரன்களுக்கு ஆட்டமிழந்தார் . டிம் சௌதி 36 ரன்கள் எடுத்தார் . பார்த்திவ் படேலின் அரைசதம் மற்றும் சௌதியின் கடைசி நேர அதிரடியால் , பெங்களூரு அணி 20 ஓவர் முடிவில் , 9 விக்கெட் இழப்பிற்கு 127 ரன்கள் எடுத்தது . 128 ரன்கள் என்ற எளிய இலக்குடன் களமிறங்கிய சென்னை அணி , தோனியின் அதிரடியால் , 18வது ஓவரிலேயே இலக்கை எட்டி அபார வெற்றி பெற்றது . சாஹல் வீசிய 18வது ஓவரில் ஹாட்ரிக் சிக்ஸர்கள் அடித்து மிரட்டினார் தோனி . இந்த ஆட்டம் முடிந்ததும் , மைதானத்தில் இருந்த தோனி ரசிகர் ஒருவர் , தடுப்புகளை மீறி ஓடிவந்து மைதானத்திலேயே தோனியின் காலில் விழுந்தார் . இதைக் கண்ட சென்னை அணியின் வீரர்கள் அனைவரும் எழுந்து நின்று கைதட்டினர் . மைதானமே அதிர்ந்தது . மிகப்பெரிய ரசிகர் பட்டாளத்தை கொண்டவர் தோனி . தோனியின் தீவிர ரசிகர்கள் அவ்வப்போது தோனியின் காலில் விழுவது வழக்கமாக உள்ளது . தோனியின் தீவிர ரசிகர் , மைதானத்தில் அவரது காலில் விழுந்த புகைப்படம் சமூக வலைதளங்களில் வைரலாகிவருகிறது .


தற்போதைய சூழலில் அனைவரும் ஒன்று கூடி பேசினால் அனைத்து பிரச்சனைகளுக்கும் தீர்வு கிடைக்கும் என்று அமைச்சர் எஸ் . பி . வேலுமணி தெரிவித்துள்ளார் . கோவையில் செய்தியாளர்களைச் சந்தித்த அமைச்சர் எஸ் . பி . வேலுமணி இதனைத் தெரிவித்தார் . அப்போது பேசிய அவர் , " எடப்பாடி தலைமையிலான குழு பேச்சுவார்த்தைக்கு தயாராக உள்ளது . அனைவரும் ஒன்று கூடி பேசினாலே பிரச்சனைகளுக்கு தீர்வு காண முடியும் . இரு அணிகள் இணைவது கட்டாயம் நடந்தே தீரும் . அணிகள் இணைப்பு குறித்து ஊடகங்களில் பேசினாலே பிரச்சனை ஆகிவிடுகிறது . அதனால் இது குறித்து பேட்டியளிக்க வேண்டாம் என்று முதல் அமைச்சர் எடப்பாடி கட்டுப்பாடு விதித்துள்ளார் . " " பன்னீர்செல்வம் பேச்சுவார்த்தைக்கு வரவிட்டாலும் பரவாயில்லை என்று முதல் அமைச்சர் எடப்பாடி பழனிச்சாமி தெரிவிக்கவில்லை . ஊடகங்கள் தான் இப்படி பேசியும் எழுதியும் வருகின்றன . குடிநீர் பிரச்சனையை தீர்க்க அரசு போர்க்கால நடவடிக்கை எடுத்து வருகிறது . காலை 6 மணி முதலே அதிகாரிகளை ஆய்வுக்குச் செல்லுமாறு உத்தரவிட்டுள்ளோம் . எடப்பாடி தலைமையிலான அரசு உரிய முறையில் இயங்கி வருகிறது . " இவ்வாறு அமைச்சர் எஸ் . பி . வேலுமணி தெரிவித்தார் .


இங்கிலாந்து அணியின் அனுபவ வீரரான அலெஸ்டர் குக் , இந்தியாவுக்கு எதிரான கடைசி டெஸ்ட் போட்டியுடன் ஓய்வு பெறப்போவதாக அறிவித்துள்ளார் . அவரது முடிவை சக வீரர்களிடம் சொல்லுவதற்கான தைரியத்தை பெற்றது எப்படி என குக் விளக்கியுள்ளார் . இந்தியாவுக்கு எதிரான 5 போட்டிகள் கொண்ட டெஸ்ட் தொடரை இங்கிலாந்து அணி 3 - 1 என வென்றுள்ளது . ஆனால் அந்த அணியின் சீனியர் வீரரான அலெஸ்டர் குக் , இந்த தொடரில் சோபிக்கவில்லை . ஒரு இன்னிங்ஸில் கூட அவர் சரியாக ஆடவில்லை . 4 போட்டிகளில் 7 இன்னிங்ஸ்களில் ஆடி , 109 ரன்கள் மட்டுமே எடுத்துள்ளார் . அண்மைக்காலமாகவே குக் சரியாக ஆடவில்லை . ஃபார்மில் இல்லாமல் தவித்து வந்த குக் , ஓய்வு முடிவை அறிவித்துள்ளார் . 33 வயதான அலெஸ்டர் குக் , கடந்த 2006ம் ஆண்டு இந்தியாவுக்கு எதிரான டெஸ்ட் தொடரில் இங்கிலாந்து அணியில் அறிமுகமானார் . டெஸ்ட் , ஒருநாள் போட்டிகள் என இரண்டிலுமே சிறந்த வீரராக திகழ்ந்த குக் , கடந்த 2014ம் ஆண்டு ஒருநாள் மற்றும் டி20 கிரிக்கெட்டிலிருந்து ஓய்வு பெற்றார் . இங்கிலாந்து அணிக்காக 160 டெஸ்ட் போட்டிகளில் ஆடி 12,254 ரன்களை குவித்துள்ளார் . டெஸ்ட் போட்டிகளில் அதிக ரன்கள் குவித்த வீரர்களின் பட்டியலில் , சச்சின் டெண்டுல்கர் , ரிக்கி பாண்டிங் , ஜாக் காலிஸ் , ராகுல் டிராவிட் , குமார் சங்ககரா ஆகியோருக்கு அடுத்தபடியாக 6வது இடத்தில் உள்ளார் குக் . இங்கிலாந்து அணிக்கு மிகப்பெரிய பங்காற்றியுள்ள குக் , அண்மைக்காலமாக ஃபார்மில் இல்லாததால் , ஓய்வு பெறப்போவதாக அறிவித்துள்ளார் . நாளை இந்தியாவுக்கு எதிராக தொடங்க இருக்கும் கடைசி டெஸ்ட் போட்டியுடன் ஓய்வு பெறப்போவதாக அறிவித்துள்ளார் . 12 ஆண்டுகளாக இங்கிலாந்து அணியில் ஆடிய குக் , இந்த முடிவை வீரர்களிடம் தெரிவித்தபோது அந்த இடமே உணர்ச்சிமயமானது . சக வீரர்களிடம் ஓய்வு முடிவை அறிவித்தது தொடர்பாக பேசியுள்ள குக் , சக வீரர்களிடம் ஓய்வு முடிவை தெரிவிக்கும் முன்பாக இரண்டு பீர்கள் குடித்தேன் . அதன்பிறகுதான் அவர்களிடம் எனது ஓய்வு முடிவை சொல்ல முடிந்தது . அப்படியும் நான் அழுதேன் . ஒருவேளை பீர் குடிக்காமல் சொல்லியிருந்தால் , மேலும் கூடுதலாக அழுது இருந்திருப்பேன் என குக் தெரிவித்துள்ளார் .


ஆஸ்திரேலியாவிற்கு எதிரான முதல் டெஸ்ட் கிரிக்கெட் போட்டியில் இந்தியா தனது முதல் இன்னிங்ஸில் 40.1 ஓவர்களில் 105 ஓட்டங்களுக்குச் சொக்கியது . ஆஸ்திரேலியா 298 ஓட்டங்கள் முன்னிலை பெற்றுள்ளம் , ஆறு விக்கெட்டை கைவசம் வைத்துள்ளதால் இந்தியாவின் வெற்றி கைமாறிப் போக வாய்ப்புகள் அதிகம் . புணேவில் நடைபெற்று வரும் டெஸ்ட் போட்டியில் முதலில் பேட் செய்த ஆஸ்திரேலிய அணியில் ரென்ஷா 68 ஓட்டங்கள் சேர்த்து ஆட்டமிழக்க , முதல் நாள் ஆட்டநேர முடிவில் 94 ஓவர்களில் 9 விக்கெட் இழப்புக்கு 256 ஓட்டங்கள் எடுத்திருந்தது . மிட்செல் ஸ்டார்க் 57 , ஹேஸில்வுட் 1 ரன்னுடன் களத்தில் இருந்தனர் . இரண்டாவது நாளான நேற்றுத் தொடர்ந்து ஆடிய ஆஸ்திரேலிய அணி மேலும் 4 ஓட்டங்கள் சேர்த்த நிலையில் மிட்செல் ஸ்டார்க்கின் விக்கெட்டை இழந்தது . அவர் 63 பந்துகளில் 3 சிக்ஸர் , 6 பவுண்டரிகளுடன் 61 ஓட்டங்கள் எடுத்தார் . இதனால் ஆஸ்திரேலியாவின் முதல் இன்னிங்ஸ் 94.5 ஓவர்களில் 260 ஓட்டங்களோடு முடிவுக்கு வந்தது . ஹேஸில்வுட் 1 ரன்னுடன் ஆட்டமிழக்காமல் இருந்தார் . இந்தியத் தரப்பில் உமேஷ் யாதவ் 4 விக்கெட்டுகளையும் , அஸ்வின் 3 விக்கெட்டுகளையும் வீழ்த்தினர் . இதன்பிறகு முதல் இன்னிங்ஸ் ஆடிய இந்திய அணியில் முரளி விஜய் - கே . எல் . ராகுல் ஜோடி முதல் விக்கெட்டுக்கு 6.5 ஓவர்களில் 26 ஓட்டங்கள் சேர்த்தது . முரளி விஜய் 10 ஓட்டங்கள் சேர்த்த நிலையில் ஹேஸில்வுட் பந்துவீச்சில் விக்கெட் கீப்பர் மேத்யூ வேட்டிடம் கேட்ச் ஆனார் . இதையடுத்து ராகுலுடன் இணைந்தார் புஜாரா . இந்த ஜோடியும் நீண்ட நேரம் நிலைக்கவில்லை . புஜாரா 6 ஓட்டங்களில் கிளம்பினார் . இதையடுத்து வந்த கேப்டன் கோலி ரன் கணக்கைத் தொடங்குவதற்கு முன்னதாகவே ஸ்டார்க் பந்துவீச்சில் ஆட்டமிழந்தார் . இதனால் 44 ஓட்டங்களுக்கு 3 விக்கெட்டுகளை இழந்து தடுமாறியது இந்தியா . அடுத்து அஜிங்க்ய ரஹானே களம்புகுந்தார் . அவர் ஒருபுறம் நிதானமாக ஆட , மறுமுனையில் சிறப்பாக ஆடிய ராகுல் 84 பந்துகளில் அரை சதத்தை எட்டினார் . இதன்பிறகு சற்று வேகமாக ரன் சேர்த்த ராகுல் , ஓ " கீஃப் வீசிய 33 - ஆவது ஓவரில் வார்னரிடம் கேட்ச் ஆனார் . அவர் 97 பந்துகளில் 1 சிக்ஸர் , 10 பவுண்டரிகளுடன் 64 ஓட்டங்கள் எடுத்தார் . அதே ஓவரில் ரஹானேவும் ( 13 ) , ரித்திமான் சாஹாவும் ( 0 ) ஆட்டமிழக்க , நாதன் லயன் வீசிய அடுத்த ஓவரில் அஸ்வின் 1 ரன்னில் வீழ்ந்தார் . இதன்பிறகு ஜெயந்த் யாதவ் 2 , ஜடேஜா 2 , உமேஷ் யாதவ் 4 ரன்களில் நடையைக் கட்ட , 40.1 ஓவர்களில் 105 ஓட்டங்களுக்கு சொக்கியது இந்தியா . இந்திய வீரர்களில் ராகுல் , விஜய் , ரஹானே ஆகியோரைத் தவிர எஞ்சிய வீரர்கள் அனைவரும் ஒற்றை இலக்க ரன்களில் ஆட்டமிழந்தது குறிப்பிடத்தக்கது . ஆஸ்திரேலியத் தரப்பில் ஸ்டீவ் ஓ " கீஃப் 13.1 ஓவர்களில் 35 ரன்களை மட்டுமே கொடுத்து 6 விக்கெட்டுகளை வீழ்த்தினார் . இதையடுத்து முதல் இன்னிங்ஸில் 155 ஓட்டங்கள் முன்னிலை பெற்ற நிலையில் 2 - ஆவது இன்னிங்ஸ் ஆடிய ஆஸ்திரேலிய அணியில் ஷான் மார்ஷ் ரன் ஏதுமின்றியும் , டேவிட் வார்னர் 10 ரன்களிலும் அஸ்வின் பந்துவீச்சில் ஆட்டமிழந்தனர் . இதன்பிறகு வந்தவர்களில் பீட்டர் ஹேண்ட்ஸ்காம்ப் 19 , ரென்ஷா 31 ஓட்டங்களில் வெளியேறினாலும் , மூன்று முறை ஆட்டமிழப்பதிலிருந்து தப்பிய கேப்டன் ஸ்டீவன் ஸ்மித் 93 பந்துகளில் அரை சதம் கண்டார் . இரண்டாவது நாள் ஆட்டநேர முடிவில் ஆஸ்திரேலியா 46 ஓவர்களில் 4 விக்கெட் இழப்புக்கு 143 ஓட்டங்கள் எடுத்துள்ளது . ஸ்டீவன் ஸ்மித் 59 , மிட்செல் மார்ஷ் 21 ஓட்டங்களுடன் களத்தில் உள்ளனர் . இந்தியத் தரப்பில் அஸ்வின் 3 விக்கெட்டுளையும் , ஜெயந்த் யாதவ் ஒரு விக்கெட்டையும் வீழ்த்தினர் . தற்போதைய நிலையில் ஆஸ்திரேலிய அணி ஒட்டுமொத்தமாக 298 ஓட்டங்கள் முன்னிலை பெற்றுள்ளது . அந்த அணியின் கைவசம் 6 விக்கெட்டுகள் இருப்பதால் , இந்தியாவுக்கு வலுவான வெற்றி இலக்கை நிர்ணயிக்கும் என எதிர்பார்க்கப்படுகிறது . ஆடுகளம் முற்றிலும் சுழற்பந்து வீச்சுக்கு சாதகமாக மாறிவிட்டதால் இலக்கை எட்டுவது இந்திய அணிக்கு மிகப்பெரிய சவாலாக இருக்கிறது . இப்போது , இந்த டெஸ்ட் போட்டியில் இந்திய அணி தோல்வியை சந்திக்க வாய்ப்புகள் அதிகமாக இருக்கிறது . கடுமையான ஆட்டத்தை இந்தியா தராவிட்டால் , வெற்றி கைமாறி போகும் .


தென்னிந்திய சினிமாவில் முன்னணி நடிகர்களில் ஒருவரான இளையதளபதி விஜய்க்கு கோடிக்கணக்கில் ரசிகர்கள் உள்ளனர் . மேலும் விஜய் மக்கள் இயக்கத்தின் கீழ் ரசிகர்கள் பல்வேறு நற்பணிகளும் , நலத்திட்ட உதவிகளையும் செய்து வருகின்றனர் என்பது நாம் அறிந்ததுதான் . இந்நிலையில் அகில இந்திய விஜய் மக்கள் இயக்க பொறுப்பாளர் புஸ்ஸி ஆனந்த் தலைமையில் தளபதி விஜய் பற்றிய ஓர் ஆங்கில மற்றும் தமிழ் புத்தகம் வெளியிடப்பட்டது . இந்நிகழ்ச்சி சென்னையில் நடைபெற்றது . இதில் பல முக்கிய பிரமுகர்கள் மற்றும் விஜய ரசிகர்கள் கலந்துகொண்டு விழாவை சிறப்பித்தனர் . " THE ICON OF MILLIONS " என்று ஆங்கிலத்திலும் மற்றும் தமிழில் " கோடிக்கணக்கான மக்களின் அடையாளன் " என்ற பெயரிலும் புத்தகம் வெளியிடப் பட்டது . தளபதி விஜய்க்காக ஒரு ஆன்ரைடு APP ஒன்று அவரது ரசிகர் விஷால் ராகவ் என்பவரால் உருவாக்கப்பட்டு இன்று வெளியிடப்பட்டது . இந்த ஆன்ரைடு APP " SMACAR " என்று பெயர் வைக்கப்பட்டுள்ளது . இந்த APP ஆன்ரைடு மொபைல்களில் PLAYSTORE இல் DOWNLOAD செய்து பயன்படுத்தலாம் . இந்த APP இல் போட்டோ எடுத்தால் தளபதி விஜயுடன் செல்பி எடுப்பதுபோல் காட்சியளிக்கும் .


பிரபல கவர்ச்சி நடிகை ஷகிலா வாழ்க்கை , கன்னடத்திலும் இந்தியிலும் திரைப்படமாக தயாராகி வருகிறது . இவர் தனது சுயசரிதையை மலையாளத்தில் சமீபத்தில் ஏழுதி வெளியிட்டார் . அதை அடிப்படையாக வைத்து இந்த படம் உருவாகிவருகிறது . 16 வயதில் குடும்ப கஷ்டத்தின் காரணமாக சினிமாவில் நடிக்க வந்த இவர் பின் மலையாள முன்னணி நடிகர்கள் மம்முட்டி , மோகன்லால் படங்களை பின்னுக்கு தள்ளும் அளவிற்கு ஷகிலா படங்கள் வசூல் வாரிக்குவித்தது . இதானால் இவருக்கு எதிராக நடிகர்கள் பலர் போர்க்கொடி தூக்க ஆரம்பித்தனர் . ஒரு நிலையில் இவர் மலையாள சினிமாவையே விட்டு ஒரேதடியாக விலகினார் . மேலும் படங்களில் நடிக்க வாங்கிய முன் பணம் அனைத்தையும் தயாரிப்பாளர்களிடமே நேர்மையாக ஒப்படைத்தார் . தற்போது ஷகிலாவின் வாழ்கை வரலாறு திரைப்படம் மும்புரமாக எடுக்கப்பட்டு வருகிறது . இதில் இந்தி நடிகை ' ரிச்சா சதா ' கதாநாயகியாக நடிக்கிறார் . ஷகிலா வாழ்க்கை படத்தில் நடிப்பது குறித்து இவர் கூறுகையில் . . . " மிகவும் மகிழ்ச்சியாக இருக்கிறது , இந்த படத்தில் நான் நடிப்பதால் வித்யா பாலனுடன் என்னை ஒப்பிட்டு பேசுகின்றனர் . காரணம் பிரபல கவர்ச்சி நடிகை சில்க் சுமிதாவின் வாழ்க்கை வரலாறு படம் எடுத்தபோது அதில் கதாநாயகியா நடித்தவர் வித்யா பாலன் . வித்யா பாலனுடன் தன்னை ஒப்பிட்டு பேசுவது சந்தோஷமாக இருந்தாலும் , நிஜத்தில் சில்க் சுமிதா மற்றும் சகிலாவை ஒப்பிட முடியாது . இவர்கள் இருவருக்கும் கவர்ச்சி ஒன்று தான் ஒற்றுமையானதே தவிர வாழ்கை முற்றிலும் மாறுப்பட்டது என ரிச்சா சதா கூறியுள்ளார் .


இலங்கைக்கு எதிரான இரண்டாவது டெஸ்ட் கிரிக்கெட் போட்டியில் இந்தியா தனது முதல் இன்னிங்ஸில் 158 ஓவர்களில் 9 விக்கெட் இழப்புக்கு 622 ஓட்டங்கள் எடுத்திருந்தபோது கேப்டன் கோலி டிக்ளேர் செய்தார் . இலங்கைக்கு எதிரான இரண்டாவது டெஸ்ட் கிரிக்கெட் போட்டி இலங்கை தலைநகர் கொழும்பில் நடைபெற்று வருகிறது . இந்தப் போட்டியில் முதலில் பேட் செய்த இந்திய அணியில் சேதேஷ்வர் புஜாரா , அஜிங்க்ய ரஹானே ஆகியோர் சதமடித்தனர் . இதனால் முதல் நாள் ஆட்டநேர முடிவில் 90 ஓவர்களில் 3 விக்கெட் இழப்புக்கு 344 ஓட்டங்கள் குவித்திருந்தது இந்தியா . புஜாரா 128 ஓட்டங்கள் , ரஹானே 103 ஓட்டங்களுடன் களத்தில் இருந்தனர் . இரண்டாவது நாளான நேற்று ஆட்டம் தொடங்கிய சிறிது நேரத்திலேயே புஜாரா அவுட்டானார் . அவர் 232 பந்துகளில் 1 சிக்ஸர் , 11 பவுண்டரிகளுடன் 133 ஓட்டங்கள் எடுத்தார் . இந்த ஜோடி 4 - வது விக்கெட்டுக்கு 217 ஓட்டங்கள் எடுத்தது குறிப்பிடத்தக்கது . இதையடுத்து ரஹானேவுடன் இணைந்தார் அஸ்வின் . இந்த இணை சிறப்பாக ஆட , இந்தியா 106 ஓவர்களில் 400 ஓட்டங்களை எட்டியது . இந்திய அணி 413 ஓட்டங்களை எட்டியபோது ரஹானே அவுட்டானார் . அவர் 222 பந்துகளில் 14 பவுண்டரிகளுடன் 132 ஓட்டங்கள் எடுத்தார் . பின்னர் விருத்திமான் சாஹா களமிறங்க , ஹெராத் பந்துவீச்சில் சிக்ஸரை விளாசி , 91 பந்துகளில் அரை சதம் கண்டார் அஸ்வின் . எனினும் அடுத்த பந்தில் அவர் போல்டு ஆனார் . அஸ்வின் 92 பந்துகளில் 1 சிக்ஸர் , 5 பவுண்டரிகளுடன் 54 ஓட்டங்கள் எடுத்தார் . பிறகு வந்த ஹார்திக் பாண்டியா 20 பந்துகளில் 20 ஓட்டங்கள் சேர்த்து வெளியேற , சாஹாவுடன் ஜோடி சேர்ந்தார் ரவீந்திர ஜடேஜா . இந்த ஜோடி சிறப்பாக ஆட , டிரிங்க்ஸ் இடைவேளையின்போது 135 ஓவர்களில் 501 ஓட்டங்கள் குவித்திருந்தது இந்தியா . இதன்பிறகு சாஹா 113 பந்துகளில் அரை சதம் கண்டார் . இந்தியா 568 ஓட்டங்களை எட்டியபோது சாஹா ஆட்டமிழந்தார் . அவர் 134 பந்துகளில் 1 சிக்ஸர் , 4 பவுண்டரிகளுடன் 67 ஓட்டங்கள் சேர்த்தார் . அதே ஓவரில் தொடர்ச்சியாக இரு பவுண்டரிகளை விரட்டி 70 பந்துகளில் 8 - ஆவது அரை சதத்தை நிறைவு செய்தார் ஜடேஜா . இதனிடையே முகமது சமி , ஹெராத் பந்துவீச்சில் இரு சிக்ஸர்களை விளாசிய நிலையில் ஆட்டமிழந்தார் . அவர் 19 ஓட்டங்கள் எடுத்தார் . பின்னர் உமேஷ் யாதவ் களம் புகுந்தார் . இந்தியா 158 ஓவர்களில் 9 விக்கெட் இழப்புக்கு 622 ஓட்டங்கள் குவித்திருந்தபோது டிக்ளேர் செய்வதாக அறிவித்தார் கேப்டன் கோலி . அப்போது ஜடேஜா 85 பந்துகளில் 3 சிக்ஸர் , 4 பவுண்டரிகளுடன் 70 ஓட்டங்கள் , உமேஷ் யாதவ் 8 ஓட்டங்களுடன் ஆட்டமிழக்காமல் இருந்தனர் . இலங்கைத் தரப்பில் ரங்கனா ஹெராத் 4 விக்கெட்டுகளை வீழ்த்தினார் .


ஆசிய சாம்பியன்ஸ் கோப்பை ஹாக்கி போட்டியில் சீனாவை வீழ்த்தி இந்திய பெண்கள் அணி 2 - வது வெற்றியை ருசித்தது . ஐந்து அணிகள் பங்கேற்றுள்ள ஆசிய சாம்பியன்ஸ் கோப்பை பெண்கள் ஹாக்கி போட்டி தொடர் தென்கொரியாவின் டோங்கா சிட்டியில் நடந்து வருகிறது . இதில் , நேற்று நடந்த 2 - வது லீக் ஆட்டம் நடைப்பெற்றது . இதில் , உலக தரவரிசையில் 10 - வது இடத்தில் இருக்கும் இந்திய அணி மற்றும் 8 - வது இடத்தில் உள்ள சீனா மோதின . விறுவிறுப்பான இந்த ஆட்டத்தில் இந்திய அணி 3 - 1 என்ற கோல் கணக்கில் சீனாவை வீழ்த்தி 2 - வது வெற்றியை கைப்பற்றியது . இந்திய அணியில் வந்தனா 4 - வது மற்றும் 11 - வது நிமிடங்களில் கோல் அடித்தார் . குர்ஜித் கௌர் பெனால்டி வாய்ப்பை பயன்படுத்தி ஒரு கோல் அடித்தார் . இன்று நடைபெறும் லீக் ஆட்டத்தில் இந்தியா - மலேசியா அணிகள் மோதுகின்றன .


கஜா புயலால் நாகை மாவட்டத்தின் பல்வேறு பகுதிகள் கடுமையான பாதிப்புகளுக்கு உள்ளாகியுள்ளன . இதனையடுத்து அரசு அதிகாரிகள் , தன்னார்வலர்கள் எனப் பலரும் நிவாரணப் பணிகளில் தீவிரமாக ஈடுபட்டு வருகின்றனர் . நாகை மாவட்டம் கீழ்வேளூர் வட்டம் அகரக் கடம்பனூர் கிராம நிர்வாக அலுவலர் செல்வி மற்றும் உதவியாளர் ஜெயபாலன் ஆகியோர் நேற்று முன்தினம் தங்களது அலுவலகத்தில் நிவாரணப் பணிகள் தொடர்பான வேலைகளில் ஈடுபட்டு இருந்துள்ளனர் . அப்போது அங்கு வந்த அதிமுக ஒன்றியச் செயலாளர் சிவா , செல்வியைக் கடுமையாகத் தாக்கியுள்ளார் . இதனால் காயமடைந்த செல்வி திருவாரூர் அரசு மருத்துவக் கல்லூரி மருத்துவமனையில் தற்போது சிகிச்சை பெற்று வருகிறார் . செல்வி தாக்கப்பட்ட தகவலறிந்த சக கிராம நிர்வாக அலுவலர்கள் கீழ்வேளூர் வட்டாட்சியர் அலுவலகத்தை முற்றுகையிட்டு வேலைநிறுத்தப் போராட்டத்தில் ஈடுபட்டனர் . முன்னதாக வட்டாட்சியருக்கு நேற்று அவர்கள் அனுப்பியுள்ள புகார் மனுவில் , “பணியில் ஈடுபட்டிருந்த பெண் விஏஓ செல்வி மீது , கீழ்வேளூர் அதிமுக ஒன்றியச் செயலாளர் நடத்திய கொலைவெறித் தாக்குதலையும் , பலாத்கார முயற்சியையும் கண்டுகொள்ளாத வட்டாட்சியரைக் கண்டித்து 17ஆம் தேதி ஆர்ப்பாட்டம் நடைபெறும் . குற்றவாளியைக் கைது செய்ய நடவடிக்கை எடுக்கும் வரை தொடர் பணி புறக்கணிப்பு செய்கிறோம்” என்று குறிப்பிட்டிருக்கிறார்கள் . “கடந்த 16ஆம் தேதி கஜா புயல் தொடர்பான நிவாரணப் பணிகளில் அரசு ஊழியர்கள் அனைவரும் ஓய்வுகூட இல்லாமல் ஈடுபட்டு வந்தோம் . அகரக் கடம்பனூர் கிராமத்திலுள்ள கிராம நிர்வாக அலுவலர் அலுவலகத்தில் பணியில் ஈடுபட்டிருந்தார் விஏஓ செல்வி . அன்று மாலை 4.40 மணிக்கு அலுவலகத்திற்குள் நுழைந்த அதிமுக ஒன்றியச் செயலாளர் சிவா , நான் முகாமைப் பார்வையிட வந்துள்ளேன் என்னை ரிசீவ் செய்யவில்லையா என்று கேட்டு கிராம நிர்வாக உதவியாளர் ஜெயபாலை அடித்துள்ளார் . உடனே விஏஓ செல்வி , ‘எனது அலுவலகத்தில் புகுந்து அரசு ஊழியர் என்றும் பார்க்காமல் அவரை அடிக்கிறீங்களே’ என்று கேட்டு சிவாவை இடைமறித்தபோது , அவர் செல்வியையும் அசிங்கமாகப் பேசி , கடுமையாகத் தாக்கியுள்ளார்” “தாக்கப்பட்ட உடனே செல்வி சாலை மறியலில் தனியாக உட்கார்ந்தார் . அவருக்கு ஆதரவாக ஊர் மக்களும் சாலையில் அமர்ந்தனர் . தகவலறிந்த கூடுதல் காவல் துறை கண்காணிப்பாளர் சம்பவ இடத்துக்கு வந்து செல்வியிடம் புகாரைப் பெற்றுக்கொண்டு அதிமுக ஒன்றியச் செயலாளர் மீது நடவடிக்கை எடுக்கிறோம் என்று உறுதிகொடுத்தார் . இதனையடுத்து 7.30 மணிக்குச் சாலை மறியலைக் கைவிட்டார் செல்வி .


பிக் பாஸ் நிகழ்ச்சியில் ஓவியா சென்ற பின்னர் , நிகழ்ச்சி சற்று போர் அடித்துப் போய்விட்டதால் , சுவாரஸ்யத்தைக் கூட்ட போட்டியாளர்களுக்கு வித்தியாசமான புது புது டாஸ்குகள் கொடுக்கப்படுகின்றன . இன்று வெளியாகியுள்ள ஒரு ப்ரோமோவில் ( Freez and ரிலீஸ் ) என ஒரு டாஸ்க் கொடுக்கப்படுகிறது . முதலில் விளையாடும் சக்திக்கு ‘ஆண் போட்டியாளர் ஒருவரின் உடைகளை எடுத்து நீச்சல் தொட்டியில் போட வேண்டும்’ எனக் கூறப்படுகிறது . அடுத்ததாக , ஆர்த்திக்கு ’ஏதாவது ஒரு ஹவுஸ் மேட் தலையில் மாவைக் கொட்ட வேண்டும்’ என கூறப்படுகிறது . உடனே ஆர்த்தி , ஜூலி தலையில் ஒரு பாக்கெட் கோதுமை மாவைக் கொட்டுகிறார் . ஏற்கெனவே கொஞ்சம் கண்ணு தெரியாமல் கண்ணாடி போட்டுக்கொண்டு சுற்றி வந்த ஜூலி , வெளியில் சென்றதும் லென்ஸ் வைத்துக் கொண்டார் . ஜூலி தலையில் ஆர்த்தி மாவைக்கொட்டியபோது லென்ஸில் அந்த மாவு பட்டு கண்ணை உறுத்துகிறது . இதனை ஜூலி , ஆர்த்தியிடம் கூற , ஓவியா ஸ்டைலில் ‘இட்ஸ் மை டாஸ்க்’ என கூலாகச் சொல்லிவிட்டார் ஆர்த்தி .


இங்கிலாந்து அணியின் அனுபவ டெஸ்ட் வீரரும் முன்னாள் கேப்டனுமான அலெஸ்டர் குக் , இந்தியாவுக்கு எதிரான கடைசி டெஸ்ட் போட்டியுடன் ஓய்வு பெறுவதாக அறிவித்துள்ளார் . 33 வயதான அலெஸ்டர் குக் , கடந்த 2006ம் ஆண்டு இந்தியாவுக்கு எதிரான டெஸ்ட் தொடரில் இங்கிலாந்து அணியில் அறிமுகமானார் . டெஸ்ட் , ஒருநாள் போட்டிகள் என இரண்டிலுமே சிறந்த வீரராக திகழ்ந்த குக் , கடந்த 2014ம் ஆண்டு ஒருநாள் மற்றும் டி20 கிரிக்கெட்டிலிருந்து ஓய்வு பெற்றார் . இங்கிலாந்து அணிக்காக 160 டெஸ்ட் போட்டிகளில் ஆடி 12,254 ரன்களை குவித்துள்ளார் . டெஸ்ட் போட்டிகளில் அதிக ரன்கள் குவித்த வீரர்களின் பட்டியலில் , சச்சின் டெண்டுல்கர் , ரிக்கி பாண்டிங் , ஜாக் காலிஸ் , ராகுல் டிராவிட் , குமார் சங்ககரா ஆகியோருக்கு அடுத்தபடியாக 6வது இடத்தில் உள்ளார் குக் . 59 டெஸ்ட் போட்டிகளுக்கு இங்கிலாந்து அணியின் கேப்டனாக செயல்பட்டுள்ளார் குக் . 2016ம் ஆண்டு இந்தியாவிற்கு எதிரான டெஸ்ட் தொடரை இழந்ததுடன் கேப்டன் பொறுப்பிலிருந்து விலகினார் குக் . அதன்பிறகு இங்கிலாந்து அணியில் தொடர்ந்து வீரராக ஆடிவந்தார் குக் . இந்தியாவிற்கு எதிராக நடந்துவரும் நடப்பு தொடரில் குக் சரியாக ஆடவில்லை . இதில் மட்டுமல்ல ; கடந்த 6 மாதங்களாகவே குக் சரியாக ஆடவில்லை . அதனால் குக்கின் மீது விமர்சனங்கள் எழுந்தன . இந்தியாவிற்கு எதிரான நடப்பு தொடரில் 4 போட்டிகளிலும் சேர்த்தே 109 ரன்கள் மட்டுமே எடுத்துள்ளார் . முதல் போட்டியில் 13 ரன்களும் இரண்டாவது போட்டியில் 21 ரன்களும் மட்டுமே எடுத்தார் . மூன்றாவது 46 ரன்கள் மற்றும் நான்காவது டெஸ்டில் 29 ரன்கள் என மொத்தமாகவே 109 ரன்கள் மட்டுமே எடுத்துள்ளார் . தொடர்ந்து ஃபார்மில்லாமல் தவித்துவரும் குக் , கடந்த சில மாதங்களாக சரியாக ஆடாததை காரணம் காட்டி , சர்வதேச கிரிக்கெட்டிலிருந்து ஓய்வு அறிவித்துள்ளார் . இந்தியாவிற்கு எதிரான ஐந்தாவது மற்றும் கடைசி டெஸ்ட் போட்டியுடன் ஓய்வு பெறப்போவதாக அறிவித்துள்ளார் . இந்தியாவிற்கு எதிராக அறிமுகமாகி , இந்தியாவிற்கு எதிரான தொடருடன் கேப்டன் பதவியை ராஜினாமா செய்த குக் , இந்தியாவிற்கு எதிரான தொடருடனேயே ஓய்வும் பெற உள்ளார் .